text:
সিটিজেন এক্সেস তু ইনফোর্মেসন (RTI)
মসিনা লিঙ্ক অসিদা রাইট তু ইনফোর্মেসনগী মখাদা ইনফোর্মেসন লৌবা, রিসোর্সশীং পাবা অমসুং এক্ট অসিগা মরি লৈনবা মায়পাকপগী ৱারিশীং পানবগী খুদোংচাবা পিরি।
- RTIগী মখাদা ইনফোর্মেসন লৌনবগী প্রোসেস
- তোপিক অসিনা সেন্ত্রেল নত্ত্রগা ষ্টেট পব্লিক ওথোরিটি অমহেক্তনা থমজিল্লিবা ইনফোর্মেসন লৌনবগী প্রোসেস অদু খংহল্লি।
- ওনলাইনগী খুত্থাংদা RTI এপ্লিকেসন ফাইল তৌবা
- সেক্সন অসিনা ওনলাইন ওইনা RTI ফাইল তৌবগী মতাংদা ইনফোর্মেসন পিরি।
- রাইট তু ইনফোর্মেসনগী মতাংদা তোইনা হংবা ৱাহংশীং
- সেক্সন অসিনা RTI শীজিন্নবদা মতেং ওইগদবা, রাইট তু ইনফোর্মেসনগী মতেংদা তোইনা হংবা ৱাহংশীং পীরি।


c: text/html

text:
সিমকার্দ অসি শিজিন্নবা মীওইশিংনা পতঞ্জলিগী পোৎচৈ লৈবদা চাদা ১০গী চাংদা মমল হন্থনা ফংহনগদৌরি। পতঞ্জলি সিমকার্দনা লুপা ১৪৪গী রিচার্জ তৌরবা মতুংদা লৈবাক শিনবা থুংনা অনলিমিতেদ কোল, জিবি ২ গী দেতা, লোয়ননা মেসেজ ১০০ থাবগী খুদোং চাবা ফংগনি। অসিতা নত্তনা পতঞ্জলি সিমকার্দ শিজিন্নরিবা কনজিউমরশিংদা অনা অয়েকনা মরম ওইদুনা শিবা অমসুং এক্সিদেন্টনা শিবা অসিনচিংবগী তোঙান তোঙানবা ইন্সুরেন্সশিংসু য়াওরি। বিএসএনএল টেলিকোম কম্পনি অসি লৈবাক অসিগী নেটৱার্কনি, পতঞ্জলি অমসুং বিএসএনএল অনিগী পান্দমদি লৈবাকসিগী মীয়ামগী য়াইফনবা তৌবদুনি হায়না সিমকার্দ হৌদোকপগী থৌরমদা রামদেবনা মীয়ামদা ফোংদোকখি। লৈবাক অসিদা বিএসএনএলগী কাউন্টার লাখ মঙা লৈরিবা অসিদগী হায়রিবা সিমকার্দ অসি ফংগনি হায়রি।
লখিপুরওনলাইন গী ফেসবুক পেজ লাইক তৌবিউ।
***Download Lakhipuronline Android App from Google Play store CLICK HERE

robotstxt: allowed

filter: keep


text:
24th August 2018 |
থৌদাং পাউমীদগী
ইম্ফাল, অগষ্ট ২৩ঃ হৌখিবা চহী ২০১৪-১৬ ফাওবগী মনুংদা সেকেন্দ এম অার দা লৈবা গেরিসন অার্মরিদগী মাংখিবা নাইন এম এমগী পিষ্টোল ৫৬ অমসু মেগজিন ৫৮ গী মনুংদা নোংমৈ ৯ ঙসি এন অাই এ না মন্ত্রিপুখ্রিদা লৈবা য়ু কে এল এফকী চিফ সোসোন হাওকিপগী য়ুমদগী রিকোভর তৌখ্রে হায়না প্রেসনা ফংবা পাউগী সোর্সনা হায়রি৷
পাউ অসিনা মখা তানা হায়রিবদি, সেকেন্দ এম অার গী গেরিসন অার্মরিদগী মাংখিবা নোংমৈ ৫৯ অদুগী মনুংদা খরদি য়ু কে এল এফকী চিফ সোসোন হাওকিপতা শিন্নখি হায়বগী অখন্নবা পাউ অমা ফংবদগী ঙসি এন অাই এনা মন্ত্রিপুখ্রিদা লৈবা য়ু এল কে এফকী চিফ অসিগী য়ুম য়াওনা পল্লেলদা লৈবা মহাক্কী ফার্ম হাউসতা রেইদ চত্থখিবনি৷ (মখা লা ৪দা)


text:
- Info
দিজাষ্টর মেনেজমেন্টগী মতাংদা পিরিবা গাইদলাইনশীং
সেক্সন অসিনা দিজাষ্টর মেনেজমেন্টগা মরি লৈনবা মখল-মখা কয়াগী গাইদলাইনশীংগী মতাংদা ইনফোর্মেসন পিরি।
-
স্কুলগী সেফটিগীদমক পায়খৎকদবা থবকশীং
-
তোপিক অসিনা দিজাষ্টর মেনেজমেন্টকী শরুক অমা ওইনা স্কুলশীংগী সেফটি লৈহন্নবগীদমক লৌখৎপা মথৌ তাবা থবক-থৌরমশীংগী মতাংদা ইনফোর্মেসন পীরি।
-
নেসনেল স্কুল সেফটি পোলিসি গাইদলাইনশীং
-
তোপিক অসিনা নেসনেল স্কুল সেফটি পোলিসি গাইদলাইনশীংগী মতাংদা ইনফোর্মেসন পীরি।
-
হিট ৱেভ মেনেজমেন্টগী মতাংদা পীরিবা গাইদলাইনশীং
-
তোপিক অসিনা হিট ৱেভকী মেনেজমেন্টকী এক্সন প্লান অমা শেম্নবা, NDMAনা পীরিবা গাইদলাইনশীংগী মতাংদা ইনফোর্মেসন পীরি।


text:
ঐচ আর দি মিনিষ্ট্রিনা লৌখৎলিবা অনৌবা খোংথাংশীং
পেজ অসিদা ভারত সরকারগী মিনিষ্ট্রি ওফ হ্যুমেন রিসোর্স দিভলপমেন্টনা লৌখৎলিবা অনৌবা খোংথাংশীংগী ঈ-পাউশীং য়াউরি।
নুপীমচাশীংগী মহৈ-মশীং তম্বা
বেতি বচাও বেতি পরহাও অভিয়ান (Beti Bachao Beti Padhao Abhiyan)
স্কুল এজুকেসন এন্ড লিটরেসি দিপার্টমেন্টনা ৱুমেন এন্ড চাইল্ড দিভেলপমেন্ট মিনিষ্ট্রিবু নুপিমচাশীংগী থাক অমসুং সেক্স রেসিও হেনগৎহন্নবা লৈবাক অসিগী জিলা 100দা “বেতি বচাও বেতি পরহাও” অভিয়ান হৌদোকপদা মতেং পাংখি। মহৈ-মশিংগী তোঙান-তোঙানবা থাকশীংদা নুপীমচাশীংগী ত্রান্সিসন 100% য়ৌবা স্কুল মেনেজমেন্ট কমিটিশীংগীদমক্তা “বেতি বচাও বেতি পরহাও” অভিয়ানদগী এৱার্দ অমা শেমগৎখ্রে।
স্বচ বিদ্যালয়া (Swachh Vidyalaya)
দিপার্টমেন্ট অসিনা স্কুল খুদিংমক্তা চৎনবা য়াবা নুপিমচাশীংগী টোইলেট অমা লৈহন্নবগী ফিরেপ থম্লি। ইং 2015গী ওগষ্ট 15গী মমাং ফাউবদা চৎনবা য়াবা টোইলেট অমা শোয়দনা লৈহনগদবা অকক্নবা “স্বচ বিদ্যালয়া” কৌবা খোংথাং অমা হৌদোকখ্রে।
উদান (UDAAN)
উদান অসি সেন্ত্রেল বোর্দ ওফ সেকেন্দরি এজুকেসন (CBSE)না হৌদোকপা শোত্থরবা ছাত্র নুপিমচাশিং অমদি সেদ্যুল কাষ্ট/সেদ্যুল ত্রাইব অমসুং মীশিং য়ামদবা কাংলুপশীংনা অকক্ননা সাইন্স অমসুং মেথমেটিক্সকী ওইবা পোষ্ট-স্কুল প্রোফেসনেল এজুকেসনদা হোংবা ঙমহন্নবা খোংথাং অমনি। উদানগী অহানবা পান্দম অসি হৌজিক নুপামচাশীংনা 77% মীং চনবা মতমদা নুপিমচাশীংনা 23% ওইদুনা মীং চনবা হন্থরিবা অসি কোকহনবনি। মসিনা দাইমেনসন অহুম হায়বদি দিজাইন, ত্রাঞ্জেক্সন অমসুং এসেসমেন্ট অসিদা মীৎয়েং থমদুনা স্কুল এজুকেসন অমসুং এঞ্জিনিয়রিং এজুকেসন এন্ত্রান্স সিষ্টেমশিংগী মরক্তা লৈরিবা ক্বালিটিগী অহোবা অসি হন্থহন্নবা পান্দম থম্লি।
য়ুজিসিনা থা খুদিংগী লুপা 8000/- দগী 10000/-গী চাংদা স্কোলর 300দা জুনিয়র রিসর্চ ফেলোশিপ পীগদবা স্কিম অসি শেম-শারে অমসুং একাদেমিক চহি 2014-15দগী চৎনবা হৌরগনি।
প্রগটি (PRAGATI)
প্রোভাইদিং এসিষ্টেন্স ফোর গর্লস এদভান্সমেন্ট ইন টেক্নিকেল এজুকেসন ইনিসিএটিভ (Providing Assistance for Girls’ Advancement in Technical Education Initiative)
AICTE স্কিম অসিনা চহিদা লুপা লাখ 6তগী হন্থনা ফেমিলি ইনকম লৈবা ইমুং অমদগী নুপিমচা অমা ক্বালিফাইয়িং ইকজামিনেসনগী মেরিটতা য়ুম্ফম ওইরগা খন্দুনা টেক্নিকেল এজুকেসন ফংহনবা পান্দম থম্লি। স্কিম অসি মরি লৈনবা রাজ্যগী সরকারশীংগী ওথোরাইজ তৌরবা এদমিসনগী সেন্টরশীংনা চৎনহনগদবনি। চহি অমদা নুপিমচা 4000দা স্কোলরশিপকী কান্নবা ফংহন্নবা থৌরাং তৌরি। স্কোলরশিপকী শেলফমদি লুপা 30000 নত্ত্রগা তুইসনগী ফি নত্ত্রগা হন্থবা অমহেক্তা ওইগনি অমসুং থা অমদা লুপা 2000 থা তরাগী কন্টিঞ্জেন্সি এলাউএন্স ওইনা পীগনি।
অখন্নবা মীৎয়েং মথৌ তাবা মীওইশীং (Persons with Special Needs)
সকশম (SAKSHAM)
মীমান্নদ্রবা অঙাংশীংগী স্কোলরশিপনি। AICTEনা মীমান্নদ্রবা ছাত্রশিংবু টেক্নিকেল এজুকেসন ফংহন্নবা ক্বালিফাইয়িং ইকজামিনেসনগী মেরিটতা য়ুম্ফম ওইদুনা চহি খুদিংগী স্কোলরশিপ 1000 পীনবা ফিরেপ লৌরে। স্কোলরশিপকী শেলফমদি লুপা 30000 নত্ত্রগা তুইসনগী ফি নত্ত্রগা হন্থবা অমহেক্তা ওইগনি অমসুং থা অমদা লুপা 2000 থা তরাগী কন্টিঞ্জেন্সি এলাউএন্স ওইনা পীগনি।
অৱাং-নোংপোক্কী থৌরাংশীং
ইশান উদয় (Ishan Uday)
অৱাং-নোংপোক লমদমগী ছাত্রশীংগী অখন্নবা স্কোলরশিপ স্কিমনি। য়ুজিসিনা একাদেমিক সেসন 2014-15দগী হৌদুনা অৱাং-নোংপোক লমদমগী ছাত্রশীংগীদমক্তা অখন্নবা স্কোলরশিপ স্কিম অমা হৌদোকখ্রে। স্কিম অসিনা চহিদা লুপা লাখ 4.5তগী তাবা মমা-মপাগী ইনকম লৈবা অৱাং-নোংপোক লমদমগী ছাত্রশীংদা স্কোলরশিপ 10000 পীনবা অমসুং লৈবাক অসিগী কোলেজ/য়ুনিভরসিটিশীংদা অন্দর গ্রেজুএট থাক্তা তম্নবগীদমক থাদা লুপা 3500দগী 5000 ফাউবগী চাংদা স্কোলরশিপ পীনবগী পান্দম থম্লি।
ইশান বিকাস (Ishān Vikās)
ইশান বিকাস অসি অৱাং-নোংপোক রাজ্যশীংগী স্কুল অমসুং কোলেজগী থাক্তা লৈবা খনগৎলবা ছাত্রশিংবু মখোয়গী ভেকেসন মতমদা IITশীং, NITশীং অমসুং IISERশীংগা হেন্না নকশিলহন্নবা পাক-চাউরবা থৌরাং অমনি। নুমিৎ তরানিগী ওইবা মতম পরিং অমগী ওইনা ইনষ্টিট্যুসনশীং অসিগী মনুংদা অমদা, এক্সপোজর নত্ত্রগা ইন্টর্নশিপ প্রোগ্রাম অমগী মওংদা কোয়বা চৎহন্নবা থৌরাং শেম্লি। স্কুল খুদিংমক্না ক্লাস IX অমসুং Xগী ছাত্র 32 অমসুং ওজা 8গী ওইবা কাংবু অমবু লোয়ননবা ওজা অমা থাগনি। কোলেজগী ছাত্রশীং অদু কালেন অমসুং নিংথমথাদা কাংলুপ অমমমদা ছাত্র 32 লৈহন্দুনা অনি থোক্না শেমগনি। অৱাং-নোংপোক্তগী কোলেজগী ছাত্র 2016 অমসুং ওজা 504না একাদেমিক চহি অমদা IIT/NIT/ IISERশীং নত্ত্রগা সেন্ত্রেল্লি ফন্দেদ টেক্নোলোজিকেল ইনষ্টিট্যুটনচিংবদা স্তাইপেন্দ শিজিন্নদুনা চৎকনি। ইনষ্টিট্যুট 25দগী ছাত্র 250মুক্না চহি অমদা IIT 16 অমসুং NIT 6তা (অহৌবগী ওইনা NIT 6 খল্লে) চৎকনি।
ICT এনেবল তৌরবা তম্নবগী খুদোংচাবশীং হেনগৎহনবা
ছাত্রশীং/ওজাশীংগী ওইনা খ্বাইদগী ফবা এজুকেসনেল রিসোর্সশীং ফংহন্দুনা আউটরিচ, মগুন হেনগৎহনবা অমসুং মান্নবা লৈহনবা হেনগৎহন্নবা ICTনা তম্নবগী খুদোংচাবশীং হেনগৎহল্লি।
স্বায়ম (SWAYAM) (ষ্টদি ৱেবস ওফ এক্টিভ-লর্নিং ফোর য়ং এস্পিয়ারিং মাইন্দস) প্রোগ্রাম:
প্রোগ্রাম অসিগী মখাদা, সেন্ত্রেলনা ফন্দ পীবা ইনষ্টিট্যুটশিং হায়বদি IITশীং, IIMশীং, সেন্ত্রেল য়ুনিভর্সিটিশীংগী প্রোফেসরশীংনা লৈবাক অসিগী নাগরিকশীংদা ওনলাইন কোর্সশীং পীগনি। কোর্স পুম্নমক তম্নবগী অচংবা শেল লেম্না ওইগনি। করিগুম্বা ছাত্র অদুনা ভেরিফাই তৌরবা সর্টিফিকেট অমা পাম্লবদি অপিকপা ফি অমা পীবা তাই।
অহানবা ফেজদা, IIT বোম্বে, IIT চেন্নাই, IIT কানপুর, IIT গুৱাহাটি, য়ুনিভর্সিটি ওফ দিল্লি, জৱাহর লাল নেহরু য়ুনিভর্সিটি, IGNOU, IIM বেঙ্গলোর, IIM কালকটা, বেনারস হিন্দু য়ুনিভর্সিটিখক্তনা মীরম লৈবাক্কী য়ুনিভর্সিটিশীংগী ওজাশীংগী মতেংগা লোয়ননা এঞ্জিনিয়রিং এজুকেসন, সোসিএল সাইন্স, এনর্জি, মেনেজমেন্ট, বেসিক সাইন্সকী কোর্স পীগনি। চহি 2দগী 3 ফাউবগী মনুংদা য়ামদ্রবদা ছাত্র ক্রোর অমদি থৌরাং অসিগী মখাদা কান্নবা ফংগনি হায়না পান্দম থম্লি। SWAYAM অসি ইং 2014দা হৌদোক্কনি।
নেসনেল ই-লাইব্রেরি
ই-লাইব্রেরি অসি লৈবাক অসিদা লৈরিবা ছাত্রশিং, থবক তৌরিবা মীওইশীং অমসুং রিসর্চ তৌরিবা মীওইশীংনা লেপটোপ, স্মার্টফোন, টেব্লেট, PCশীংগী খুত্থাংদা কোম্না ফংবা য়াহন্নবা দিজিটেল ফোর্মেট অমদা সেন্ত্রেল য়ুনিভর্সিটিশীং অমসুং প্রেমিয়র ইনষ্টিট্যুটশীংদগী ক্বালিটি কন্টেন্টশীং ফংহন্দুনা লৌশীং হেনগৎহনগদবা ওনলাইন পোর্টেল অমগুম্না শেমগৎলি। অন্তর্জাতিগী ওইনা খুৎশম্ননবগীদমক্তা ইজরেল, নোরৱে, য়ুকে, য়ুনেস্কোনা হায়রক্লে। নেসনেল ই-লাইব্রেরি অসি একাদেমিক চহি 2015দগী ফংহল্লগনি।
হেনগৎলক্লিবা রিসর্চ
দা. এস. রধাকৃষ্ণন পোষ্ট দোক্টরেল ফেল্লোজ ইন সোসিএল সাইন্সেস
য়ুজিসিনা লোল য়াওনা দা. এস. রধাকৃষ্ণন পোষ্ট দোক্টরেল ফেল্লোজ ইন সোসিএল সাইন্সেস কৌবা অনৌবা স্কিম অমা হৌদোকখ্রে। স্কিম অসিগী মখাদা খল্লবা ফেল্লোশীংদা চহি 3গী ওইনা লুপা 25000 + HRA অসিনচিংবা ফংগদবা ফেল্লোশিপ 300 পীগনি।
পিঐচদি ষ্টদিগীদমক্তা AICTE স্কোলরশিপ
AICTEনা চহি অমদা স্কোলরশিপ 1000 ইলিজিবল ওইবা কেন্দিদেটশীংদা CSIR / DRDO লেবশীং নত্ত্রগা অতোপ্পা মমীং লৈরবা ইনষ্টিট্যুটশীংদা পিঐচদি তৌনবগীদমক পীরি: স্কোলরশিপ পীবগী মওংদি থবক অসিগিদমক্তা সরকারনা থম্লিবা নিয়মশীংগী মতুংইল্লি।
ক্বালিটি ইমপ্রুভমেন্ট প্রোগ্রাম (QIP)
মসি AICTEনা এপ্রুভ তৌরবা ইনষ্টিট্যুটশীং অমসুং অতৈদা লৈরিবা ইলিজিবল ওইরবা ওজাশীংগী মরক্তা রিসর্চ তৌনবগী পুক্নিং থৌগৎনবা অমসুং মখোয়বু ভারতগী খ্বাইদগী ফবা ইনষ্টিট্যুটশীং হায়বদি IITশীং অমসুং NITশীং নত্ত্রগা অতোপ্পা জাতিগী ওইবা মরুওইবা ইনষ্টিট্যুটশীংদগী পিঐচদি অমা লোয়শিনবা ঙমহন্নবা ভারত সরকারনা পায়খৎপা প্রোগ্রাম অমনি। স্কিম অসি রিগুলর ওইবা ওজাশীংগীখক ওইনা চৎনৈ। QIPগী মখাদা M Techকীদমক্তা স্কোলরশিপ 7500 পিদুনা ME/M.Tech স্কোলরশিপশীং পীনবা অমসুং QIPগী মখাদা PhDগীদমক স্কোলরশিপ 2500 পীনবা থৌরাং তৌরি।
অহেনবা ইনফোর্মেসনগীদমক্তা MHRD


text:
এনর্জিগী বেসিকশীং
এনর্জিগী সোর্সশীং, এনর্জিগী মওং-মতৌশীং, পাৱর অমসুং এনর্জিগী য়ুনিটশীং অমসুং হৌজিক শীজিন্নরিবা এনর্জিনচিংবা এনর্জিগী বেসিকশীংগী মরমদা শন্দোক্না তাক্লি।
- এনর্জিগী সোর্সশীং
- এনর্জি অসি মখল-মখা কয়াগী সোর্সশীংদগী লাকপনি। মখল মখা কয়াগী রিন্যুএবল অমসুং নন-রিন্যুএবল এনর্জিগী সোর্সশীং, মসি শীজিন্নফম, কান্নবা অমসুং কান্নদবশীংগী মতাংদা মফমসিদা নৈনরি।
- এনর্জিগী মওং-মতৌশীং
- মখল-মখা কয়াগী এনর্জিগী মওং-মতৌ ওইরিবা লাইট, হিট, সাউন্দ, ইলেক্ট্রিকেল, ন্যুক্লিয়র, কেমিকেল অসিনচিংবগী মরমদা শন্দোক্না তাক্লি।
- এনর্জিগী কমন য়ুনিটশীং
- ঐখোয়না নোংমগী পুন্সিদা শিজিন্নরিবা এনর্জি অমসুং পাৱরগী কমন ওইবা য়ুনিটশীং অসি মফমসিদা পীরি।
- হায়দ্রোজেন এনর্জি
- তোপিক অসিনা হায়দ্রোজেননা ফ্যুএল অমা ওইবগী অমসুং মসিগী এপ্লিকেসনশীংগী বেসিকশীংগা মরি লৈনবা ইনফোর্মেসন পীরি।


text:
এনর্জি য়োকপা
এনর্জি য়োকপগী মরুওইবা অমসুং য়ুমদা, এগ্রিকলচরদা, ত্রান্সপোর্ট সিষ্টেমদা অমসুং অতোপ্পা মফম কয়ামুক্তা এনর্জি য়োক্নবগি চম্না তাক্লিবশীং মফমশিদা শন্দোক্না পীরি।
- এনর্জি য়োকপগী মরুওইবা
- এনর্জি য়োকপগী মরুওইবদু শন্দোক্না তাক্লি।
- অতোপ্পা কান্নরবা তৌনবা তাক্লিবশীং(Other useful tips)
- ঐখোয়গী নুংতিগী পুন্সিদা এনর্জি য়োক্নবা কান্নরবা তৌনবা তাক্লিবশীং মফমসিদা নৈনরি।
- য়ুমগী লো কার্বোন লাইফষ্টাইলশীং
- তোপিক অসিনা প্রাক্টিকেল ওইবা ক্লাইমেট ফ্রেন্দলি ইনিসিএটিভশীংগী লিষ্ট অমা য়াউবা য়ুমগী লো কার্বোন লাইফষ্টাইলশীংগী মরমদা ইনফোর্মেসন পীরি।
- লৌউ-শীংউদা এনর্জি য়োকপা
- সেক্সন অসিনা লৌউ-শীংউদা মখল-মখা কয়াগী এনর্জি য়োক্নবা পাম্বৈশীংগা মরি লৈনবা ইনফোর্মেসনশীং পীরি।


text:
ফার্মা জন সমাধান (ই-গবর্নান্স)
তোপিক অসিনা হিদাক-লাংথক্কী মমল, অৱাৎ-অপা অমসুং ফংদবগা মরি লৈনবা কমপ্লেন্টশীংবু মওং তানা পাংথোক্নবা গ্রিভান্স রিদ্রেসেল সিষ্টেম অমা ওইরিবা ফার্মা জন সমাধানগী মরমদা ইনফোর্মেসন পীরি।
ৱাহৌদোক
ফার্মা জন সমাধান (PJS)কী খোংথাং অসি ত্রান্সপরেন্ট, একাউন্টেবল অমসুং রেস্পোন্সিভ গবর্নান্স সিষ্টেম অমগী খুত্থাংদা নাগরিকশীংদা শক্তি পীনবা ভারত সরকারনা পায়খৎলিবা দিজিটেল ইন্দিয়া খোংথাংগী শরুক অমনি। PJSনা হিদাক লাংথক্কী মমল, অৱাৎ-অপা অমসুং ফংদবগা মরি লৈনবা কমপ্লেন্টশীংবু মওং তানা পাংথোক্নবা ইফেক্টিভ ওইবা অমসুং অকক্নবা মতম লৈবা ওনলাইন গ্রিভান্স রিদ্রেসেল সিষ্টেম অমা কঞ্জ্যুমরদা পী।
নাগরিকশিংদা পীরিবা সর্ভিসশীং
PJSনা মখাদা পীরিবা ওনলাইন সর্ভিসশীং অসি নাগরিকশীংদা পীরি।
- সেদ্যুল মেদিসিন, অনৌবা হিদাক-লাংথক্কী, অমসুং নেসনেল ফার্মাসুতিকেল প্রাইসিং ওথোরিটি, দিপার্তমেন্ট ওফ ফার্মাসুতিকেলস, মিনিষ্ট্রি ওফ কেমিকেলস এন্ড ফর্টিলাইজরসনা পেরা 19গী মখাদা মমল লেপ্পা হিদাক-লাংথকশীংগী মেক্সিমম রিতেল প্রাইস (MRP) থীবা।
- মখাদা পীরিবা মওং অসিগী মখাদা কমপ্লেন্ট তৌবা
- সেদ্যুল মেদিসিন, অনৌবা হিদাক-লাংথক অমসুং পেরা 19গী মখাদা মমল লেপ্পা হিদাক-লাংথকশীংগী মমল হেনবা মতমদা মফমসিদা ক্লিক তৌবিয়ু
- হিদাক-লাংথক অমহেক্তা ফংদবা নত্ত্রগা কমপ্লেন্ট তৌরকপা মতমদা মফমসিদা ক্লিক তৌবিয়ু
- অনৌবা হিদাক-লাংথকশীং NPPAগী মাংজৌনবা মমলগী অয়াবা য়াউদনা য়োনবা মতমদা মফমসিদা ক্লিক তৌবিয়ু
- হিদাক-লাংথক অমহেক্তা পীয়ু নত্ত্রগা য়োল্লু য়াদবা মতমদা মফমসিদা ক্লিক তৌবিয়ু
- কমপ্লেন্টগী ষ্টেটস চেক তৌবীয়ু মফমসিদা ক্লিক তৌবিয়ু
কমপ্লেন্ট অমা ফাইল তৌনবগী ওফলাইন প্রোসেস
ইন্টরনেত্তা য়ুম্ফম ওইবা ওনলাইনগী ফেসিলিটি লৈবগী মথক্তা, কমপ্লেন্ট তৌবদা শিজিন্নবা য়াবা কঞ্জ্যুমর হেল্প লাইন অমসু লৈ।
মেম্বর সেক্রেতরি,
NPPA, 3শুবা ফ্লোর, YMCA কলচরেল সেন্টর বিল্ডিং,
1, জয় সিংহ রোদ, নিয়ু দিল্লি – 110 001.
তেলেফোন : 011 – 23746649 ফেক্স : 011 – 23746652
ইমেইল : msecy.nppa[at]nic[dot]in
হেল্পলাইন নম্বরশীং : 011 – 23746647, 1800111255
মোবাইল এপ্লিকেসন
NPPAগী মোবাইল এপনা (হিদাক্কী মমল থীবা) কঞ্জ্যুমরশীংদা, প্রাইস রিগুলেসনগী মখাদা লৈবা সেদ্যুল মেদিসিনগী মমলশীংগী মতাংদা ইনফোর্মেসন পী। ‘হিদাক্কী মমল থীবা’ হায়বসি হিদাক লৈবা মতমদা সেদ্যুল মেদিসিনগী মমল খুদক্তা চেক তৌনবা ওনলাইন সর্স তুল অমনি। তুল অসিনা সেদ্যুল মেদিসিনশীংগী MRP (VAT য়াউনা) অদু তাক্কনি। হিদাকশীং অদু এপ্রুভ তৌবা মমলগী মনুংদা য়োল্লিব্রা অমসুং ফার্মাসুতিকেল কম্পনি/কেমিষ্ট অদুনা মমল হেন্না য়োল্লিব্রা হায়বদু কঞ্জ্যুমরশীংনা থীদোকপদা অমসুং খংদোকপদা এপ অসিনা মতেং পাংগনি।
মোবাইল এপ্লিকেসনগীদমক্তা দাউনলোদ তৌনবা মফমসিদা ক্লিক তৌবীয়ু।
মরি লৈনবা লিঙ্কশীং
সোর্স: ফার্মা জন সমাধান


text:
বোর্দ
অফ সেকেন্দরী ইদুকেসন আসাম (সেবা)না লৌবা ঐইচ.এস.এল.সি. অমসুং হাইমাদ্রাসা
পরিক্ষাগী রিজাল্ট ঙসি লাউথোকখ্রে। পাস তৌবগী চাং হাইস্কুলগীনা চাদা ৫৬.০৪ অদুগা
হাইমাদ্রাসাগীনা চাদা ৫০.৬২ নি। সোনিতপুর জিলাগী মুনলাইট হাইস্কুলগী মহৈরোই রক্তিম
ভুইয়ানা পুন্না মার্ক ৫৯৩ ফংদুনা অহানবা পোজিসনদা অদুগা বরপেতা জিলাগী আনন্দরাম
বরুৱা একাদেমী হাইস্কুলগী অভিনাস কলিতা অমসুং নলবাড়ীগী টিহু হাইস্কুলগী প্রীতপোল
বেজবরুৱা মখোয় অনিনা অনিশুবা পোজিসনদা পাস তৌখি। বরপেতাগী সেন্ট টেরেসা ইংলিস
হাইস্কুলগী সুলতানা আয়েসা সিদ্দিকি, বাক্সাগী সেন্ট জোন্স হায়ার সেকেন্দরী স্কুলগী
জিন্টি দেবী অমসুং কামরুপ মেট্রোগী সুদর্সন পাব্লিক স্কুলগী আরবী চালিহা মখোয়
অহুমনা পুন্না অহুমশুবা পোজিসন তামিন্নখি।
সোনাই
যুবতি সিংহ মনিপুরী হাইস্কুলগী মহৈরোই এল সিভাসিস সিংহ অমসুং বনতরাপুর হাইস্কুলগী
এম সুসমিতা চনু মখোয় অনিমক পুন্না মার্ক
৯৮ ফংদুনা মনিপুরী সাবজেক্তা খ্বাই মকোকতা পাস তৌরকখি।
মনিপুরী
ইলেক্টিবতা পদুমপুখুরি হাইস্কুল হোজাইগী মহৈরোই সুনন্দিনি শর্মানা পুন্না মার্ক ৮২
ফংদুনা খ্বাই মকোকতা পাস তৌখি।
মমাং
চহীগা চাংদম্নবদা হন্দক্কী চহীনা চাদা ৮.১ হেন্না মহৈরোইশিংনা পাস তৌরকখি। মমাং
চহীগী পাস তৌখিবগী চাং চাদা ৪৭.৯৪ নি। হন্দক পরিক্ষা ফমখিবা মহৈরোই লাখ ৩ লিশিং ৩৭
চামঙাগা হুম্ফুতরাগী মনুংদা লাখ ১ গী লিশিং ৮৯গা চামগা মরিফুতরামাথোই পাস তৌরকখি।
কাছার জিলাগী পাস তৌবগী চাং চাদা ৫০.৭৮, হাইলাকান্দি জিলাগী চাদা ৫১.৪১ অদুগা
করিমগঞ্জ জিলাদা পাশ তৌবগী চাং চাদা ৪৫.২২ ওইখি।
ঙসি
লাউথোকখিবা হাইমাদ্রাসা পরিক্ষাগী রিজাল্টতা ধুবরী জিলাগী কামানদাঙ্গা
হাইমাদ্রাসাগী মিজানুর রহমাননা পুন্না মার্ক ৫৫৬ ফংদুনা অহানবা পোজিসনদা, ধুবরী
জিলাগী চাপ্রা মাদ্রাসা হাইস্কুলগী নাজমুল হুদা পুন্না মার্ক ৫৫৫ ফংদুনা অনিশুবা
অমসুং দরং জিলাগী পশ্চিম মঙ্গলদৈ হাইমাদ্রাসাগী শাবিহা শবনম না অহুমশুবা পোজিসন
লৌখি।


text:
দাইরিয়া
টোপিক অসিনা দাইরিয়াগী মরমদা ইনফোর্মেসন পীরি।
ন্যুমোনিয়াগী মথংদা দাইরিয়া অসিনা নৌরিবা অঙাংশীংবু শিহনবগী অনিশুবা খ্বাইদগী কমন ওইবা মরম্নি। অঙাংশীংনা খরা হেন্না চাউরবা অঙাংশীংদগী শিবগী চাং হেল্লি মরমদি মখোয়দি হেন্না থুনা দিহায়দ্রেট অমসুং মচি কাদে।
দাইরিয়া অসি মহিকশিং, মরুওইনা অমাংবশীংগী মহিক (germs) য়োৎশিনখিবনা থোকহল্লি। মসি অমাংবশীং শাফবা মওংদা মাংহনখিদবা, ফত্তবা হায়জিন লৈবা, থক্নবা অফবা ঈশীং লৈতবা নত্ত্রগা অঙাংশীং খোম্লাং পীথক্তবা মতমদা খ্বাইদগী তোইনা থোকই।
অহানবা থা তরুক্তা খোম্লাংখক্তনা য়োকপা অমসুং মতম চানা মখোয়গী টিকাশীং থাদোকপীবা অঙাংশীংদদি দাইরিয়া তৌগন্দে। দাইরিয়ানা নারবা অঙাংশীংদা অনাবা অদুগী শাথীবা হন্থহনবদা মতেং ওইনবগীদমক জিঙ্ক অমসুং ওরেল রিহায়দ্রেসন সোল্টস (ORS) কৌবা অখন্নবা সোল্যুসন অসিগা কোন্ননা মহি-মনাই অমসুং মপং মরাং কায়না পীজগদবনি।
মরুওইবা ৱাফমশীং:
- দাইরিয়ানা অঙাংশীংগী হকচাংদগী মহিগী শরুক লৌথোক্তুনা অঙাং অদুবু দিহায়দ্রেট তৌহন্দুনা শীহল্লি। দাইরিয়া হেক হৌরকপগা অঙাং অদুবু চারিবা চিঞ্জাক অমসুং মহিশীংগা লোয়ননা অহেনবা মহি-মনাইশীং পীথকপা য়াম্না মরুওই।
- অঙাং অমগী পুন্সি অসি করিগুম্বা মহাক্না পুং অমগী মনুংদা মহি ওইনা খোং কয়ারক হাম্লবা নত্ত্রগা করিগুম্বা অমাংবদুদা ঈ য়াউরবদি খুদোংথিনিঙাই ওইরে। ত্রেন তৌরবা হেলথ ৱার্কর অমদগী খুদক্কী ওইবা তেংবাং মথৌ তাই।
- পুন্সিগী অহানবা থা তরুক্তা খোম্লাংখক্তনা য়োকপা অমসুং থা তরুক্কী মতুংদা মখা তানা খোম্লাং পীথকপনা দাইরিয়াগী খুদোংথীবদগী হন্থহনবা ঙম্মী। রোটাভাইরস ঙাকথোক্নবা টিকা থাদোকপনা (রেকমেন্দ তৌরবা অমসুং অফংবা) ভাইরস অসিনা থোকহনবা দাইরিয়ানা শিহনবদগী হন্থহল্লি। ভিটামিন A অমসুং জিঙ্ক সপ্লিমেন্ট পিজবনা দাইরিয়াগী রিস্ক হন্থহনবা ঙম্মী।
- দাইরিয়ানা নাবা অঙাং অমনা চাং নাইনা মখা তানা চাথবা মথৌ তাই। অনাবা অদুনা মরম ওইদুনা মাংহনখিবা এনর্জি অমসুং মচি ওইবশীং অদু হঞ্জিনহন্নবা মহাক্না ফগৎলক্লিঙৈ মতমদা মঙোন্দা হান্নদগী হেন্না চিঞ্জাক পীজবা তাই।
- দাইরিয়ানা নাবা অঙাং অমনা ওরেল রিহায়দ্রেসন সোল্টস (ORS) অমসুং নোংমগী ওইবা জিঙ্ক সপ্লিমেন্ট অমা নুমিৎ 10দগী 14 ফাউবা লৌবা তাই। দাইরিয়াগী হিদাকশীং অসি মহৌশানা ইফেক্টিভ ওইদে অমসুং শোক্নিংঙাই ওই।
- দাইরিয়া থীংনবা, অঙাং অমসুং পুংকক চাউবা অঙাংশীংগী য়াউনা অমাংবা পুম্নমক লেত্রিন নত্ত্রগা তোইলেটতা হুন্দোক্কদবনি নত্ত্রগা ফুমজিনগদবনি।
- অফবা হায়জিনগী প্রাক্টিসশীং অমসুং শাফবা থক্নবা ঈশীং শীজিন্নবনা দাইরিয়াদগী ঙাকথোকই। খুৎ অসি, সাপোন অমসুং ঈশিংনা নত্ত্রগা উৎ অমসুং ঈশীংগুম্বা মহুৎ শিনবা য়াবা অমনা, খোং হাম্বা লোয়রগা অমসুং অমাংবা পায়রুরবা মতুংদা, অমসুং চানবা চিঞ্জাক পায়দ্রিঙৈ নত্ত্রগা শেম শাদ্রিঙৈ নত্ত্রগা অঙাংশীংদা পীজদ্রিঙৈদা শেংনা হামদোকপীগদবনি।
সপোর্ট তৌরিবা ইনফোর্মেসন
দাইরিয়ানা অঙাংশীংগী হকচাংদগী মহিগী শরুক লৌথোক্তুনা অঙাং অদুবু দিহায়দ্রেট তৌহন্দুনা শীহল্লি। দাইরিয়া হেক হৌরকপগা অঙাং অদুবু চারিবা চিঞ্জাক অমসুং মহিশীংগা লোয়ননা অহেনবা মহি-মনাইশীং পীথকপা য়াম্না মরুওই।
অঙাং অমনা নোংমদা মহি ওইনা খোং অহুম্লক নত্ত্রগা মদুদগী হেন্না হাম্লবদি দাইরিয়া লৈরে। খোং মহি অদু মশিং য়াম্না হাম্লিবমখৈ দাইরিয়া অদু হেন্না খুদোংথীনিঙাই ওইরে।
মহি-মনাই থকপনা দাইরিয়া অদু হেন্না শোকচিল্লক্কনি হায়না মীওই খরনদি খল্লি। মসি অচুম্বা নত্তে। দাইরিয়ানা নারবা অঙাং অমদা খোম্লাং য়াউনা মহিশীং য়ারিবমখৈ তোইনা পীথক্কদবনি। মহি-মনাই য়াম্না থকপনা দাইরিয়ানা মাংহনখিবা মহিশীং অদু মহুৎ শিঞ্জিনবদা মতেং পাংই।
দাইরিয়ানা নারবা অঙাং অমগীদমক রেকমেন্দ তৌরিবা মহি-মনাইশীংগী মনুংদা মখাগীসি চল্লি:
- খোম্লাং (মমাশীংনা হান্নদগী হেন্না তোইনা খোম্লাং পীথক্কদবনি)
- চানবা চাংদা অশেংবা ঈশীংগা য়ান্নরবা ওরেল রিহায়দ্রেসন সোল্টস (ORS) (মেসেজ 5গী মতুংদা পীরিবা ORSকী বোক্স অদুদা য়েংউ)
- সুপশীং (Soups)
- চবোন (Rice water)
- অতেকপা উহৈগী মহিশীং (Fresh fruit juices)
- য়ুবী মহি (Coconut water)
- শাফবা সোর্সতগী ফংবা অশেংবা ঈশীং। করিগুম্বা ঈশীং অদু শেংদ্রে অমসুং থকপদা শাফদ্রে হায়না খল্লবদি, ত্রেন হেলথ ৱার্কর নত্ত্রগা এক্সটেন্সন এজেন্ট অমনা পীবা ইনফোর্মেসনগী মতেংনা, মদু শৌহন্দুনা, ফিল্টর তৌদুনা, ক্লোরিন হাপচিন্দুনা নত্ত্রগা নুংশানা মহিক হাত্তোক্তুনা শেংহনগদবনি।
দিহায়দ্রেসন লৈহন্দনবা, খোম্লাং ইনবীরিবা অঙাংবু য়ারিবমখৈ তোয়না খোম্লাং ইনবীগদবনি। খোম্লাং পীথক্তবা অঙাংশীংদনা মখাদা পীরিবা মহি-মনাইগী চাং অসি, মহি ওইনা খোং হামদোকখিবা খুদিংগী পীথক্কদবনি:
- চহি 2গী মখাদা লৈবা অঙাং অমগীদমক: অচৌবা কপ (মিলিলিটর 250) অমগী 1⁄4 অমসুং 1⁄2গী চাং।
- চহি 2গী মথক্তা লৈবা অঙাং অমগীদমক: অচৌবা কপ ()কী 1⁄2 অমসুং 1গী মরক্তা।
দ্রিঙ্কশীং অসি তরু-তনানবা কপ অমদগী পীথক্কদবনি। ফিদিং বোটল অমা শিজিন্নরোইদবনি। বোটলশীং মপুংফানা শেংদোকপা লুই অমসুং শেংদোক্তবা বোটলশীংদা দাইরিয়া থোকহনবা য়াবা মহিকশীং য়াউবা য়াই।
করিগুম্বা অঙাং অদু ওরবদি, শেন্নরিবা মীওই অদুনা মিনট 10 ঙাইগদবনি অমসুং তপ্না তপ্না অঙাং অদুদা অমুক হন্না খজিক খজিক পীথকপা হৌগদবনি।
অঙাং অদুদা দাইরিয়া অদু লেপখিদ্রিবফাউবা নুংতিগী পীজরিবা চিঞ্জাক অমসুং দ্রিঙ্কশীং অদুগী মথক্তা অহেনবা দ্রিঙ্কশীং পীথক্কদবনি।
দাইরিয়া অসি মহৌশানা নুমিৎ হুম্নি নত্ত্রগা মরিনিদা ফখি। করিগুম্বা শাংনা লৈরবদি, মমা মপা নত্ত্রগ অতৈ শেন্নরিবা মীওইশীংনা ত্রেন তৌরবা হেলথ ৱার্কর অমদগী মতেং লৌগদবনি।
অঙাং অমগী পুন্সি অসি করিগুম্বা মহাক্না পুং অমগী মনুংদা মহি ওইনা খোং কয়ারক হাম্লবা নত্ত্রগা করিগুম্বা অমাংবদুদা ঈ য়াউরবদি খুদোংথিনিঙাই ওইরে। ত্রেন তৌরবা হেলথ ৱার্কর অমদগী খুদক্কী ওইবা তেংবাং মথৌ তাই।
করিগুম্বা অঙাং অদুদা মখাগী থৌওংশীং অসি লৈরক্লবদি মমা মপাশীংনা খুদক্তা ত্রেন তৌরবা হেলথ ৱার্কর অমদগী মতেং লৌগদবনি:
- পুং অমগী মনুংদা মহি ওইনা খোং কয়ারক হাম্লবা
- খোং হাম্বদা ঈ য়াউরবা
- তোয়না ওরবা
- লাইহৌ লৈরবা
- কা-হেন্না ঈশীং খৌরাংলবা
- থকপা পামদ্রবা
- চাউ হায়বা য়াদ্রবা
- মমিৎ কুৎশিল্লবা
- শোন্না উরবা নত্ত্রা তন্থরক্লবা
- নুমিৎ কয়ানি দাইরিয়ানা নারবা
করিগুম্বা অঙাং অদুদা খুদমশীং অসিগী মনুংদা অমহেক্তা লৈরক্লবদি ত্রেন তৌরবা হেলথ ৱার্কর অমদগী য়াম্না থুনা মতেং লৌবা তাই। চৈরক অদুদা, অঙাং অদুবু জিঙ্ককা লোয়ননা ORS সোল্যুসন অমসুং/ নত্ত্রগা অতৈ মহি-মনাইশীং পীথক্কদবনি।
করিগুম্বা অঙাং অদুনা পুং অমগী মনুংদা মহি ওইনা খোং কয়ারক হাম্লবা অমসুং ওরবদি, নুংশা থিনিঙাই ওইরে অমদি মসি কোলেরা ওইবগী খুদম ওইবা য়াই। কোলেরানা অঙাং অমবু পুং খরদা শিহনবা ঙম্মী। খুদক্তা মেদিকেলগী মতেং লৌগদবনি অমসুং অঙাং অদুদা ORS সোল্যুসন অমসুং জিঙ্ক মখা তানা পীথক্কদবনি।
- কোলেরা অসি কম্যুনিটি অদু শীনবা থুংনা মহিক য়াউরবা ঈশীং অমসুং চিঞ্জাক্তগী শন্দোকপা ঙম্মী। কোলেরা অসি মহৌশানা মতিক চাদবা সেনিটেসন লৈবা অমসুং চগুংননা খুন্দাবা মফমদা থোক্কল্লি।
- কোলেরা নত্ত্রগা দাইরিয়া শন্দোরকপা থিংনবা খোংথাং মরি লৈ:
- মতম পুম্নমক্তা খুৎ অসি, সাপোন অমসুং ঈশিংনা নত্ত্রগা উৎ অমসুং ঈশীংগুম্বা মহুৎ শিনবা য়াবা অমনা, খোং হাম্বা লোয়রগা অমসুং অমাংবা পায়রুরবা মতুংদা, অমসুং চানবা চিঞ্জাক পায়দ্রিঙৈ নত্ত্রগা শেম শাদ্রিঙৈ নত্ত্রগা অঙাংশীংদা পীজদ্রিঙৈদা শেংনা হামদোকপীগদবনি।
- অপিকপা অঙাং অমসুং পুংকক চাউবা অঙাংশীংগী য়াউনা অমাংবা পুম্নমক লেত্রিন নত্ত্রগা তোইলেট অমদা লংথোক্কদবনি নত্ত্রগা ফুমজিনগদবনি। অমাংবা লৈরম্বা মফমশিং অদুদা মহিক-মতাই হাত্তোক্কদবনি।
- শাফবা থক্নবা ঈশিং শিজিন্নবা।
- চিঞ্জাক পুম্নমক চামথোক্কদবনি, খোক্তোক্কদবনি নত্ত্রগা থোংগদবনি।
ত্রেন তৌরবা হেলথ ৱার্করশীং অমসুং হেলথ সেন্টরশীংনা ইমুং মনুং অমসুং কম্যুনিটিশীংদা দাইরিয়া অমসুং কোলেরাগী রিস্ককী ময়েক শেংবা ইনফোর্মেসন পীগদবনি অমসুং অমহেক্তা থোক্লকপদা করি খোংথাং লৌখৎকদগে হায়বদু তাকপীগদবনি।
পুন্সিগী অহানবা থা তরুক্তা খোম্লাংখক্তনা য়োকপা অমসুং থা তরুক্কী মতুংদা মখা তানা খোম্লাং পীথকপনা দাইরিয়াগী খুদোংথীবদগী হন্থহনবা ঙম্মী। রোটাভাইরস ঙাকথোক্নবা টিকা থাদোকপনা (রেকমেন্দ তৌরবা অমসুং অফংবা) ভাইরস অসিনা থোকহনবা দাইরিয়ানা শিহনবদগী হন্থহল্লি। ভিটামিন A অমসুং জিঙ্ক সপ্লিমেন্ট পিজবনা দাইরিয়াগী রিস্ক হন্থহনবা ঙম্মী।
- দাইরিয়ানা নারবা নৌরিবা অঙাং অমগীদমক্তদি খোম্লাং অসি মহি অমসুং মপংগী খ্বাইদগী হেন্না ফবা সোর্সনি। মসি মচি য়াম্না ওই অমসুং শেংই অমসুং অনাবা অমসুং ইনফেক্সনশীং থীংবদা মতেং পাংই। অঙাং অমগী পুন্সিগী অহানবা থা তরুক্তা খোম্লাংখক্তনা য়োক্লকপা অঙাং অদুনা চাউরক্লবা মতমদা দাইরিয়া নাদবগী চাং হেল্লি।
- খোম্লাংনা দিহায়দ্রেসন অমসুং মালন্যুত্রিসন থিংই অমসুং মাংখিবা মহিগী শরুক্তু মেনখৎলি। করিগুম্বা অঙাং অমা দাইরিয়ানা নারবদি কনাগুম্বনা খোম্লাং হন্থনা পীথক্নবা মমাশীংদা পাউতাক পীবসু য়াউই। পাউতাক অসি লাল্লি। অঙাং অদু দাইরিয়ানা নাবা মতমদা মমাশীংনা হান্নদগী হেন্না তোইনা খোম্লাং ইনবীগদবনি। মপা ওইবশীংনা খোম্লাং ইল্লিবা মমাশীংবু অনাবা অঙাং অমসুং ইমুং অদুদা লৈরিবা অতৈ অঙাংশীংবু য়েংশিন্দুনা অমসুং ইমুং মনুংগী থবকশীংদা মতেং পাংদুনা সপোর্ট তৌবীগদবনি।
- রোটাভাইরসনা দাইরিয়া থোকহল্লি। রোটাভাইরস টিকা অসি কাপথোক্নবগী অয়াবা পীরিবা লৈবাকশিংগী অঙাংশীংবু মসি ঙাকথোক্নবগীদমক টিকা থাদোকপীগদবনি।
- ভিটামিন A সপ্লিমেন্ট পীজবা অসি, মরুওইনা ভিটামিন A ৱাৎপা মফমশীংদা দাইরিয়াগী রিস্ক হন্থহন্নবগী মরুওইবা থৌরাং অমনি। খোম্লাং, লিভর, ঙা, শঙ্গোমগী পোত্থোকশীং, কমলা নত্ত্রগা নাপু মচুগী উহৈ অমসুং মনা-মশীংশীং, অমসুং অশংবা মনা পানবা মনা-মশীংশীং অসি ভিটামিন A য়াউবা চিঞ্জাকশীংগী মনুংদা চল্লি।
- দাইরিয়া লায়েংনবগীদমক জিঙ্ক অসি নুমিৎ 10দগী 14 ফাউবা পীজবনা অঙাং অদু থা অনিফাউবা দাইরিয়া নাহন্দবদা মতেং পাংই। থা 6কী মথক্তা লৈবা অঙাংশীংদা নোংমদা জিঙ্ক (টেব্লেট নত্ত্রগা সিরপ) অসি মিলিগ্রাম 20 পীজবা য়াই। থা 6কী মখাদা লৈবা অঙাংশীংদা নোংমদা জিঙ্ক (টেব্লেট নত্ত্রগা সিরপ) মিলিগ্রাম 10 পীজবা য়াই।
- ত্রেন তৌরবা হেলথ ৱার্কর অদুনা মমা, মপা নত্ত্রগা অতৈ শেন্নরিবা মীওই অদুদা করম তৌনা অঙাং অদুদা জিঙ্ক টেব্লেট অমা শুমদোক্লবা খোম্লাং, ORS নত্ত্রগা অশেংবা ঈশীং খরা কপ মচা নত্ত্রগা চমচ অমদা তুমহন্দুনা পীথক্কদগে হায়বদু তাকপীবা য়াই। করিগুম্বা অঙাং অদু য়াম্না নৌরিবা ওইরবদি টেব্লেটগী মহুত্তা জিঙ্ক সিরপ অমা শিজিন্নবা য়াই।
দাইরিয়ানা নাবা অঙাং অমনা চাং নাইনা মখা তানা চাথবা মথৌ তাই। অনাবা অদুনা মরম ওইদুনা মাংহনখিবা এনর্জি অমসুং মচি ওইবশীং অদু হঞ্জিনহন্নবা মহাক্না ফগৎলক্লিঙৈ মতমদা মঙোন্দা হান্নদগী হেন্না চিঞ্জাক পীজবা তাই।
- দাইরিয়ানা নারবা অঙাং অমগী অরুম্বা হন্থৈ অমসুং থুনা য়াংনা মচি ওইবা হন্থরকই। দাইরিয়ানা নারবা অঙাং অমনা, মহাক্না চাবা-থকপা ঙম্লিবা খোম্লাং য়াউনা অতৈ মহি অমসুং মপংগী চিঞ্জাক মথৌ তাই। মচি ওইবা চিঞ্জাক পীজবনা অঙাং অদুবু থুনা ফগৎলকপদা মতেং পাংগনি।
- দাইরিয়ানা নারবা অঙাং অমনা চানিংবা পোক্লক্তবা য়াই নত্ত্রগা ওরকপা য়াই, মরম অদুনা পীজ-পীথকপসি অরুবা অমা ওইরকপা য়াই। খোম্লাং অদু হেন্না তোইনা ইনবীগদবনি। করিগুম্বা অঙাং অদু থা 6 শুরবা নত্ত্রগা মদুদগী হেনবা ওইরবদি, মমা মপা অমসুং অতৈ শেন্নরিবশীংনা অপেৎপা, তকখায়রবা চিঞ্জাকশীং নত্ত্রগা অঙাং অদুনা পাম্বা চিঞ্জাকশীং পীদুনা খজিক খজিক তোইনা পীজবা য়াই। চিঞ্জাকশীং অদুদা থুমগী চাং খজিক্তং য়াউহনগদবনি। অপেৎপা চিঞ্জাকশীং অসি চাবদা লায় অমসুং অকনবা চিঞ্জাক্তগী হেন্না মহি-মনাই য়াউই।
- দাইরিয়ানা নারবা অঙাংশিংদা পীজনবা রেকমেন্দ তৌরিবা চিঞ্জাকশীংদি ফজনা তকখায়রবা মহৈ-মরোংশীং অমসুং হৱাই অশাংবী, ঙা, ফজনা থোংলবা শা, শঙ্গোম অফম্বা অমসুং উহৈশীংনি। মহৈ-মরোং নত্ত্রগা মনা মশিং অদুদা চমচ 1 নত্ত্রগা 2গী চাংদা থাউ খজিক্তং হাপ্পীবা য়াই। চিঞ্জাকশীং অদু অতেকপনা শেমগদবনি অমসুং অঙাং অদুদা নোংমদা মঙা নত্ত্রগা তরুক্লক্কুম্বা পীজগদবনি।
- দাইরিয়া অদু লেপখ্রবা মতুংদা, মপুং ফানা ফগৎহন্নবগীদমক হেন্না পীজবা হায়বসি য়াম্না মরুওই। মতম অসিদা, অঙাং অদুদা, খোম্লাং য়াউনা অহেনবা চিঞ্জাকশীং হান্নদগী হেন্না পীজদুনা দাইরিয়ানা মাংহনখিবা এনর্জি অমসুং মচি ওইবা চিঞ্জাকশীং অদু মেনখৎপা য়াই।
- অঙাং অমনা য়ামদ্রবদা নাবা হৌবা মতমদা লৈখিবা অরুম্বা অদুগা মান্ননা লৈত্রিবমখৈ দাইরিয়াদগী মপুং ফানা ফগৎলে হায়বা য়াদে।
দাইরিয়ানা নাবা অঙাং অমনা ওরেল রিহায়দ্রেসন সোল্টস (ORS) অমসুং নোংমগী ওইবা জিঙ্ক সপ্লিমেন্ট অমা নুমিৎ 10দগী 14 ফাউবা লৌবা তাই। দাইরিয়াগী হিদাকশীং অসি মহৌশানা ইফেক্টিভ ওইদে অমসুং শোক্নিংঙাই ওই।
দাইরিয়া অসি রিহায়দ্রেসন (মহিগী চাং য়াম্না থকপা) তৌদুনা নুমিৎ হুম্নিদগী মরিনি ফাউবগী মনুংদা মশা মথন্তা ফজবা ঙম্মী। তশেংনা খুদোংথীনিঙাই ওইরিবদি অঙাংদুগী হকচাংদগী মহি মনাই অমসুং ন্যুত্রিএন্টশীং মাংখিদুনা দিহায়দ্রেসন অমসুং মালন্যুত্রিসন থোকপদুনি।
দাইরিয়ানা নারবা অঙাং অমবু, ত্রেন তৌরবা হেলথ ৱার্কর অমনা প্রেস্ক্রাইব তৌদ্রিবমখৈ কৈদৌঙৈদা টেব্লেট, এন্টিবাইওটিক নত্ত্রগা অতৈ হিদাক-লাংথকশীং পীজবীরোইদবনি।
দাইরিয়াগী খ্বাইদগী ফবা লায়েংদি (1) শাফবা সোর্সতগী লৌবা অফবা ঈশীংগা চুনবা মওংদা য়ান্সিন্দুনা মহি অমসুং ওরেল রিহায়দ্রেসন সোল্টস (ORS) য়াম্না থকপা, অমসুং (2) নুমিৎ 10দগী 14নি ফাউবা জিঙ্ক টেব্লেট নত্ত্রগা সিরপ থক-চাবা অসিনি।
দাইরিয়া থীংনবা, অঙাং অমসুং পুংকক চাউবা অঙাংশীংগী য়াউনা অমাংবা পুম্নমক লেত্রিন নত্ত্রগা তোইলেটতা হুন্দোক্কদবনি নত্ত্রগা ফুমজিনগদবনি।
- করিগুম্বা অমাংবশীং অসি থক্নবা ঈশীং, চিঞ্জাক, খুৎ-শা, কোল-লিক নত্ত্রগা চানবা শেম্ফম লৈমায়দা শোক্নরবদি অঙাং অমসুং নহা ওইরিবশীংনা দাইরিয়া থোকহল্লিবা মহিকশীং য়োৎশিনখিবা য়াই।
- অমাংবশীংদা তোংলুবা হয়িংশীংনা চিঞ্জাকশীংদা তোংবদগী দাইরিয়া থোকহল্লিবা মহিকশিং অদু শন্দোকপসু য়াই। হয়িংশীং তান্থোক্নবা অমসুং মহিকশীং শন্দোকপা থিংনবা, (1) অমাংবশীং অদু শাফবা মওংদা লেত্রিন নত্ত্রগা তোইলেট অমদা থাদগদবনি, (2) লেত্রিন নত্ত্রগা তোইলেট অদু লু-নান্না থমগদবনি, অমসুং (3) চিঞ্জাক অমসুং থক্নবা ঈশীং মখুম কুপশিনগদবনি।
- পিক্লিবা অমসুং পুংকক চাউরবা অঙাংশিংগী য়াউনা অমাংবা পুম্নমক্না মহিকশীং চেল্লি অমসুং খুদোংথীনিঙাই ওই। করিগুম্বা অঙাংশীংনা লেত্রিন নত্ত্রগা তোইলেট শিজিন্নদনা মখোং হাম্লবদি, মখোয়গী অমাংবশীংদু খুদক্তা শেংদোক্কদবনি অমসুং লেত্রিন নত্ত্রগা তোইলেত্তা থাদগদবনি নত্ত্রগা ফুমজিনগদবনি। মদুগী মতুংদা, খুৎ অদু সাপোন অমসুং ঈশীংনা শেংনা হামদোক্কদবনি। করিগুম্বা সাপোন ফংদ্রবদি, উৎ অমসুং ঈশীংনা মদুগী মহুৎ ওইনা শিজিন্নবা য়াই। অহলশীং অমসুং নুপামচাশীংনা নুপী অমসুং নুপীমচাশীংবু অমাংবশীং হুন্দোকপদা মতেং পাংবীবা য়াই।
- করিগুম্বা লেত্রিন নত্ত্রগা তোইলেট লৈত্রবদি, চাউরবা অমসুং পীক্লিবা অঙাংশীংনা য়ুম, লম্বী, ঈশীংগী সপ্লাইশীং অমসুং অঙাংশিংনা শান্নবা মফমশীংদগী লাপ্না মখোং হামহনগদবনি। অদুদগী অমাংবশীং অদু লৈনুংদা ফুমজিনগদবনি। মী অমসুং শা-ষনগী অমাংবশীং অসি ঈশীংগী সোর্সশীংদগী লাপ্না হুন্দোকখিগদবনি।
- তোইলেট নত্ত্রগা লেত্রিন লৈতবা কম্যুনিতিশীংদা, কম্যুনিতি অদুনা অসিগুম্বা ফেসিলিটিশীং অসি শেমগৎনবা পুন্না হোৎনমিন্নগদবনি। ইমুংশীংনা মখোয় মশাগী শেম্নবসু পুক্নিং থৌগৎকদবনি।
অফবা হায়জিনগী প্রাক্টিসশীং অমসুং শাফবা থক্নবা ঈশীং শীজিন্নবনা দাইরিয়াদগী ঙাকথোকই। খুৎ অসি, সাপোন অমসুং ঈশিংনা নত্ত্রগা উৎ অমসুং ঈশীংগুম্বা মহুৎ শিনবা য়াবা অমনা, খোং হাম্বা লোয়রগা অমসুং অমাংবা পায়রুরবা মতুংদা, অমসুং চানবা চিঞ্জাক পায়দ্রিঙৈ নত্ত্রগা শেম শাদ্রিঙৈ নত্ত্রগা অঙাংশীংদা পীজদ্রিঙৈদা শেংনা হামদোকপীগদবনি।
অঙাংশীংবু তোইলেট নত্ত্রগা লেত্রিন চংহল্লুরবা মতুং, অঙাংশীং মনিং চামথোকপীরুরবা মতুংদা, অমাংবশীং হুন্দোক্লুরবা মতুংদা, অমসুং অঙাংশীং পিজদ্রিঙৈগী হেক মমাংদা, চিঞ্জাক নত্ত্রগা চানবশীং পাইদ্রিঙৈদা খুৎ-শা অসি সাপোন অমসুং ঈশীং নত্ত্রগা উৎ অমসুং ঈশীংগুম্বা মহুৎ শিনবা য়াবা অমনা মতম পুম্বদা হামদোক্কদবনি।
অপিকপা অঙাংশীংদি মখোয়গী মচিন্দা মখুৎ চুপকল্লি। মরম অদুনা য়ুম অদু নান্না থম্বা হায়বসি য়াম্না মরুওই অমসুং অঙাংশীংবু মরুওইনা মখোং হাম্লবা মতুং অমসুং চাদ্রিঙৈ মমাংদা মখোয়গী মখুৎ অদু ফজনা হামদোকপা তম্বীগদবনি।
শাফবা থক্নবা ঈশিং শিজিন্নবা অমসুং মদু নান্না অমসুং মহিক-মতাই চেলহন্দনা থম্বনা দাইরিয়া হন্থহনবদা মতেং পাংই।
দাইরিয়া থীংবদা মতেং পাংগদবা অতৈ হায়জিনগী থৌরাংশীংগী মনুংদা মখাগীশীংসি চল্লি:
- করিগুম্বা মরুওইনা অঙাংশীংনা উহৈ অমসুং মনা-মশীংশীং হিংনা চাগদৌবা ওইরবদি মকু খোকউ নত্ত্রগা অশেংবা ঈশীংনা ফজনা চামথোকউ।
- চাদ্রিঙৈ হেক মমাংদা চানবা চিঞ্জাক শেম-শাগদবনি অমদি ফজনা থোংগদবনি (থমদুনা লৈবা চিঞ্জাকশীংদা দাইরিয়া থোকহনবা ঙম্বা মহিকশীং চেল্লকপা য়াই। পুং অনিগী মতুংদা, থোং থাক্লবা চিঞ্জাকশীং অসি য়াম্না শানা নত্ত্রগা য়াম্না ঈংনা থমদ্রবদি শাফবা ওইদে।)
- হয়িংশীংনা লায়না শন্দোকপা থীংনবা অরেম্বা চিঞ্জাকশীং ফুমজিনলু, মৈ থাদোকউ নত্ত্রগা শাফবা মওংদা মাংহনলু।
সোর্স: UNICEF


text:
নুপী অমদি অঙাংশীংগী চাউখৎ-থৌরাং পায়খৎপা
- আইনগী মতেং
- পেজ অসিনা সমাজগী শোত্থরবা কাংলুপশীংদা লেম্না পীবা আইনগী মতেংগী মরমদা নৈনরি।
- নুপী মচাগী য়াইফ-থৌরাং
- সেক্সন অসিনা নুপী মচাগী য়াইফ-থৌরাংগী ওইবা পোলিসিশীং অমসুং স্কিমশীংগা মরি লৈনবা ইনফোর্মেসন পীরি।
- খোয়া-পায়া – মাংখিবা অমদি ফংখিবা অঙাংশীংগী খোঙ্গুল লিবা
- পেজ অসিনা মাংখিবা অমদি ফংখিবা অঙাংশীংগী ঈ-পাউ পীথোক-পীশীন তৌননবা নাগরিকশীংগী য়ুম্ফম ওইবা ৱেবসাইট অমা ওইরিবা খোয়া-পায়া পোর্টেলগী মরমদা ঈ-পাউ খংহল্লি।
- ইন্টিগ্রেটেদ চাইল্ড দিভেলপমেন্ট সর্ভিস স্কিম
- তোপিক অসিনা ICDS অমসুং মসিগী কম্পোনেন্ট কয়াগী মতাংদা ইনফোর্মেসন পীরি।
- স্বাধর গ্রেহ
- তোপিক অসিনা খুদোংচাদবা ফিভমশীংদা নুপীশীংগী পায়খৎপা স্কিম অমা ওইরিবা স্বাধর গ্রেহগী মতাংদা ইনফোর্মেসন পীরি।
- ৱান ষ্টোপ সেন্টর স্কিম
- তোপিক অসিনা ৱান ষ্টোপ সেন্টর স্কিম (সখি) গী মতাংদা ইনফোর্মেসন পীরি।
- প্রেরনা স্কিম
- তোপিক অসিনা প্রেরনা স্কিম–নুপীমচাগী মমা-মপাশীংদা ইন্সেন্টিভ পীবা অসিগী মতাংদা ইনফোর্মেসন পীরি।
- নেসনেল ত্রেক্কিং সিষ্টেম ফোর মিসিং এন্ড ভলনরেবল চিলদ্রেন
- তোপিক অসিনা মিনিষ্ট্রি ওফ ৱুমেন এন্ড চাইল্ড দিভেলপমেন্টনা শেমগৎপা ৱেব এনেবল ওইবা চাইল্ড ত্রেক্কিং সিষ্টেমগী মতাংদা ইনফোর্মেসন পীরি।
- ওপরেসন স্মাইল
- তোপিক অসিনা মাংখিবা অঙাংশীংবু রেস্ক্যু/ রিহেবিলিটেট তৌনবা কেম্পেইন অমা ওইরিবা ওপরেসন স্মাইলগী মতাংদা ইনফোর্মেসন পীরি।
- ৱুমেন দিভেলপমেন্ট
- সেক্সন অসিনা ৱুমেন দিভেলপমেন্টকা মরি লৈনবা ইনফোর্মেসন পীরি।


text:
দিজিটেল ইন্দিয়া
- দিজিলোকর
- তোপিক অসিনা দিজিলোকরগী মতাংদা ইনফোর্মেসন পীরি।
- নেসনেল দিজিটেল লিটরেসি মিসন
- তোপিক অসিনা নেসনেল দিজিটেল লিটরেসি মিসন (NDLM) নত্ত্রগা দিজিটেল সাক্সরটা অভিয়ানগী মরমদা ইনফোর্মেসন পীরি।
- ৱাহৌদোক
- তোপিক অসিনা দিজিটেল ইন্দিয়া প্রোগ্রামগী মতাংদা অতেনবা ৱাহৌদোক অমা পিরি।
- ইসাইন – ওনলাইন দিজিটেল সিগনেচর সর্ভিস
- পেজ অসিনা ইসাইন – ওনলাইন দিজিটেল সিগনেচর সর্ভিসকী মতাংদা শন্দোক্না তাক্লি।
- প্রধান মন্ত্রি গ্রামিন দিজিটেল সাক্ষরতা অভিয়ান
- তোপিক অসিনা প্রধান মন্ত্রি গ্রামিন দিজিটেল সাক্ষরতা অভিয়ানগী মতাংদা ইনফোর্মেসন পীরি।
- ভারতনেট
- তোপিক অসিনা ভারত নেটকী মতাংদা ইনফোর্মেসন পীরি।
- ই-হোসপিটাল
- তোপিক অসিনা গবর্ণমেন্ট হোসপিটালশীংদা OPD এপোইন্টমেন্ট লৌনবা ওনলাইন রেজিষ্ট্রেসন ফ্রেমৱার্ক পোরটেলগী মতাংদা ইনফোর্মেসন পীরি।


text:
দিজিজ অমসুং দিসওর্দরশীং
মীওইবদা তোইনা নাগনবা লায়না অমসুং দিসওর্দরশীং অসি মফমসিদা শন্দোক্না তাক্লি।
- অরথ্রাইটিস
- কাখল অসিদা অরথ্রাইটিস থোকহল্লকপগী মরম, লাইওং অমসুং মেনেজমেন্টকীদমক্তা পাংথোক্কদবা থবকশীংগী মতাংদা নৈনরি।
- খ্বাংনাবা
- তোপিক অসিনা ময়াম্না য়াম্না তোইনা নারিবা খ্বাং নাবা হায়বসিগা মরি লৈনবা ইনফোর্মেসন পীরি।
- সর্বাইকেল স্পোন্দিলোসিস
- তোপিক অসিনা সর্বাইকেল স্পোন্দিলোসিস করিনো অমসুং মসি করম্না লাইয়েংগনি অমসুং য়েংশিনগনি হায়বদু খংহল্লি।
- গাউট
- তোপিক অসিনা গাউটকী মরমদা অমসুং মসি করম্না থোরকপগে হায়বগী মতাংদা খংহল্লি।
- খুউ নাবা
- তোপিক অসিনা খুউ নাবা, মসিগী মরম অমসুং চেক্সিন থৌরাংগী মতাংদা খংহল্লি।
- রিয়ুমেতোইদ অরথ্রাইটিস
- তোপিক অসিনা রিয়ুমেতোইদ অরথ্রাইটিস থোকহল্লকপগী মরমশিং অমসুং মেনেজমেন্টকী মতাংদা খংহল্লি।
- শরুবু ফনা থম্বা
- তোপিক অসিনা শরুবু চেক্সিন্না থম্বগা মরি লৈনবা ইনফোর্মেসন পীরি।
- ব্রেনগা মরি লৈনবশীং
- তোপিক অসিনা অলজৈমরসগী লায়না, ষ্ট্রোক নত্ত্রগা ব্রেনগী এটেক অমসুং ইপিলেপসি (শারৈ হৌবা)গী মতাংদা খংহল্লি।
- দাইএবেটিজ
- ফোলদর অসিনা দাইএবেটিজগা মরি লৈনবা হিরম কয়াগী মতাংদা খংহল্লি।
- কমন ওইবা প্রোব্লেমশীং
- তোপিক অসিনা লাইহৌ, কোক চিকপা, অসিনচিংবা কমন ওইনা থোকপা প্রোব্লেমশীংসিগী মতাংদা খংহল্লি।


text:
রাষ্ট্রিয় স্বাস্থ্যা বিমা যোজনা
তোপিক অসিদা রাষ্ট্রিয় স্বাস্থ্যা বিমা যোজনাগা মরি লৈনবা ইনফোর্মেসন য়াউরি।
বেকগ্রাউন্দ
- ওর্গানাইজ তৌদবা সেক্টরদা লৈরিবা শীন্মীশীং অসিনা লৈবাক অসিগী থবক শুরিবা অপুনবা মীওইশীংগী চাদা 93ওইরি। গবর্ণমেন্টনা অকক্নবা শিনফম খরগী কাংলুপশীংগীদমক সোসিএল সেক্যুরিটি থৌরাংশীং পাইখৎলি অদুবু মদুনা কোনশিল্লিবদু য়ামদে। অয়াম্বা শিন্মীশীংদি হৌজিকসু সোসিএল সেক্যুরিটি অমত্তনা কোভর তৌদ্রি। শিন্মীশীং অসিদা সোসিএল সেক্যুরিটি পীবগী মথৌ তাবদু খংদোক্তুনা সেন্ত্রেল গবর্নমেন্টনা পার্লিয়ামেন্টতা বিল অমা পুথোকখ্রে।
- ওর্গানাইজ তৌদবা সেক্তরগী শিন্মীশীংগী মরুওইবা ইনসেক্যুরিটি অমদি য়াম্না তোইনা নাবগী থৌদোকশিনি অমসুং অসিগুম্বা শিন্মীশীং অমসুং মখোয়গী ইমুংগী মীওইশীংগী মেদিকেল কেয়র অমসুং হোস্পিটালাইজেসনগী মথৌ তাবশীংসিনি। হেলথ ফেসিলিটিশীং পাক-চাউথোরক্লবসু, অনা-অয়েক অসিনা ভারত্তা মীশীং য়াম্না শিহনবগী খ্বাইদগী মরুওইবা মরম ওইরি। হেলথ ইন্সুরেন্স অসি লায়রবা ইমুংশীংবু হেন্না লায়র তালহনগদবগি রিস্ক লৈহন্দনবগী লম্বী অমনি হায়বসি তশেংনা খংলে। অদুম ওইনমক, হৌখিবা মতমশীংদা হেলথ ইন্সুরেন্স পীনবগী থৌরাং পুম্নমক দিজাইন অমসুং ইমপ্লিমেন্টেসন অনিমক্তা খুদোংচাদবা কয়া মায়োক্নখি। লায়রবশীংনা হেলথ ইন্সুরেন্স অসি মসিগী চংগদবা শেনফম, নত্ত্রগা কান্নবশীং খংদবনা মরম ওইদুনা লৈবা পাম্নদে নত্ত্রগা ঙমদে। মরুওইনা খুঙ্গংগী লমশীংদা হেলথ ইন্সুরেন্স শীল-লাংবা অমদি পীবা অসিসু অরুবা অমনি।
পান্দম
পব্লিক হেলথ ইনফ্রাষ্ট্রকচর, সোসিও-ইকোনোমিক কন্দিসনশীং অমসুং এদমিনিষ্ট্রেটিভ নেটৱার্ককা মরি লৈননা লৈরিবা দাইভর্সিতি অসিবু খংলদুনা, হেলথ ইন্সুরেন্স স্কিমনা রাজ্যশীংগী জিলা পুম্নমক্তা BPL শিন্মীশীংগীদমক ফেজ নাইনা হেলথ ইন্সুরেন্স প্রোজেক্টশীং হৌদোক্নবা পান্দম থম্লি।
মশক থোকপা ফিচরশীং
ফন্দ পীবগী মওং
- ভারত সরকারনা পীবা কন্ত্রিব্যুসন: ওইবা য়াবা চহিগী প্রেমিয়ম লুপা 750গী মনুংদা 75% ওইহন্দুনা চহিদা খ্বাইদগী য়াম্লবদা ইমুং অমদা লুপা 565 পীগনি। স্মার্ট কার্দকী অচংবা শেনফম অদু কেন্দ্র সরকারনা পুথোক্কনি।
- মরি লৈনবা রাজ্য সরকারশীংনা পীবা কন্ত্রিব্যুসন: চহিগী প্রেমিয়মগী 25% অমসুং অতৈ অহেনবা প্রেমিয়মশীং পুথোক্কনি।
- বেনিফিসরি অদুনা চহিদা লুপা 30 রেজিষ্ট্রেসন/ রিন্যুএল ফি ওইনা পীগনি।
- এদমিনিষ্ট্রেটিভ অমসুং স্কিম অসিগী চলাইনবগী অতৈ মরি লৈনবা অচংবা শেনফমশীংদি মরি লৈনবা রাজ্য সরকারশীংনা পুগনি।
ইমপ্লিমেন্টিং এজেন্সি অমসুং প্রোজেক্টশীং শেম্বা
রাজ্য সরকারনা পাইলোট প্রোজেক্ট অদু শেম্বা মতমদা রাজ্য সরকারগী মহুৎ শিনগদবা ইমপ্লিমেন্টিং এজেন্সি অদু লেপথোক্কনি।
ইলিজিবিলিটি
- BPL কেটেগোরিদা চল্লিবা ওর্গানাইজ তৌদবা সেক্টরগী শিন্মীশীং অমসুং মখোয়গী ইমুং মনুংগী মীওইশীং (মীওই মঙানা শাবা ফেমিলি য়ুনিট অমা) অসি স্কিম অসিগী মখাদা বেনিফিসরি ওইগনি।
- ওর্গানাইজ তৌদবা সেক্টরগী শিন্মীশীং অমসুং স্কিম অসিগী মখাদা কান্নবা পীনবা প্রষ্টাব তৌরিবা মখোয়গী ইমুং মনুংগী মীওইশীংগী ইলিজিবিলিটি ভেরিফাই তৌবা হায়বসি ইমপ্লিমেন্টিং এজেন্সিশীং অদুগী দায়ত্ব ওইগনি।
- বেনিফিসরিশীং অদুবু শক্তাক্নবগীদমক স্মার্ট কার্দশীং ইসু তৌগনি।
কান্নবশীং
বেনিফিসরি অদু, মীয়াম/ লৈফম অদুগী ফিভম য়েংদুনা মরি লৈনবা ষ্টেট গবর্নমেন্টনা দিজাইন তৌগদবা ইন-পেসেন্ট হেলথ কেয়র ইন্সুরেন্স বেনিফিটশীংগীদমক ইলিজিবল ওইগনি। অদুম ওইনমক, ষ্টেট গবর্নমেন্টশীংবু মখাদা পীরিবা মিনিমম বেনিফিট অসি পেকেজ / স্কিম অদুদা পুন্সিন্ননবগীদমক খংহল্লি।:
- ওর্গানাইজ তৌদবা সেক্টর শিন্মী অমসুং মহাক্কী ইমুং (মীওই মঙানা শাবা য়ুনিট) অদু কোনশিনগনি। অপুনবা ইন্সুওর তৌরিবা শেনফম অদু ফেমিলি ফ্লোটর বেসিসতা য়ুম্ফম ওইদুনা চহি অমদা ইমুং অমগী ওইনা লুপা 30,000/- ওইগনি।
- কোভর তৌরিবা অনাবা পুম্নমক্তা কেসলেস এটেন্দেন্স পীগনি।
- হোস্পিতালদা থম্বগী অচংবা শেনফম, কমন ওইবা অনাবশীংগী কেয়রদা য়ারিবমখৈ পীগনি।
- হান্না লৈবা লায়না পুম্নমক কোনশিনগনি।
- অপুনবা লিমিট অসি লুপা 1000গী মনুংদা লৈহন্দুনা ত্রান্সপোর্টেসন কোষ্ট (ভিজিট অমদা মেক্সিমম ওইবা লিমিট অসি লুপা 100 ওইহন্দুনা) পীগনি।
নৌনা শেমদোক্লবা RSBY
নৌনা শেমদোক্লবা RSBY অমা মখাদা পীরিবশীংসি হাপচিন্নবগীদমক ইং 2014 গী ওক্টোবরদা হৌদোকখি।
- RSBYগী এনরোলমেন্ট অদু বেঙ্ক একাউণ্ট হাংবা অমসুং আধার কার্দ ইসু তৌবগা লোয়ননা লিঙ্ক তৌগনি।
- স্কিম অসিনা হৌজিক্কী ওইনা শিন্মী ক্রোর 3বু কোনশিল্লি। মসিনা কনষ্ট্রক্সন সেক্টরসু মনুং চলহন্নবা পাকথোক চাউথোকহনগনি।
- আম আদমি বিমা যোজনা অমসুং নেসনেল ওল্ড এজ পেন্সন স্কিমনচিংবা অতোপ্পা য়াইফ-থৌরাংগী স্কিমশীং মনুং চলহন্নবা সিঙ্গল সেন্ত্রেল স্মার্ট কার্দ ইসু তৌগনি।
হেলথ এন্ড ফেমিলি ৱেলফেয়র মিনিষ্ট্রিনা RSBY স্কিম অসি ইং 2015গী এপ্রিলগী তাং 1দগী চৎনহনবা হৌরগনি।
লেবর এন্ড এমপ্লোয়মেন্ট মিনিষ্ট্রিগী রাষ্ট্রিয় স্বাস্থ্যা বিমা যোজনা (RSBY) অসি মিনিষ্ট্রি ওফ হেলথ এন্ড ফেমিলি ৱেলফেয়রনা ইমপ্লিমেন্ট তৌই। হন্দক্তা হৌদোকখিবা গবর্নমেন্টকী পোলিসি অমগী মতুংইন্না, ইং 2015গী এপ্রিলগী তাং 1দগী হৌদুনা লেবর এন্ড এমপ্লোয়মেন্ট মিনিষ্ট্রিনা RSBY স্কিম অসি মিনিষ্ট্রি ওফ হেলথ এন্ড ফেমিলি ৱেলফেয়রদা শিন্নখ্রে।
BPL (লায়রবগী পনখৈ মখা)গী ইমুংশীংগী হেলথ ইন্সুরেন্স স্কিম ওইরিবা, RSBY অসি FY 2007-08দা ওর্গানাইজ তৌদবা সেক্টরগী শিন্মীশীংগীদমক হৌদোকখি অমসুং মসি ইং 2008গী এপ্রিলগী তাং 1দগী মপুং ফানা চৎনবা হৌখি। মসিনা BPLগী ইমুংশীং (মীওই মঙাগী য়ুনিট অমা) অমসুং ওর্গানাইজ তৌদবা সেক্টরদা লৈবা শীনফমগী কাংলুপ 11দা ফেমিলি ফ্লোটর বেসিস অমদা চহি অমগী ওইনা লুপা 30,000/- ফাউবগী ওইবা মেটরনিটি বেনিফিট য়াউনা, IT-এনেবল তৌরবা অমসুং স্মার্ট-কার্দতা য়ুম্ফম ওইবা কেসলেস হেলথ ইন্সুরেন্স অমা পীরি। “অনওর্গানাইজ ৱার্করস সোসিএল সেক্যুরিতি এক্ট, 2008" অসি ইং 2008গী দিসেম্বরগী তাং 31দগী চৎনবা হৌখি অমসুং মসিনা ওর্গানাইজ তৌদবা শিন্মীশীংদা কান্নবা পীরিবা, RSBY য়াউনা সোসিএল সেক্যুরিটি স্কিম তরা কোনশিল্লি।
RSBYগী মতাংদা তোইনা হংবা ৱাহংশীং
অহেনবা ইনফোর্মেসনগীদমক রাষ্ট্রিয় স্বাস্থ্যা বিমা যোজনাদা চৎপীয়ু।


text:
অরান খুবমগী থৌরাং হায়বসি করিনো?
ৱাহং: অরান খুবমগী থৌরাং হায়বসি করিনো?
পাওখুম: অদোম অরাম্বা পোকপীব্রা? পুক লাম্বদু নত্তে, হায়বদি পুন্সিদা করিগুম্বা খর হেন্না ফংনিংবগী খৌরাংবা লৈবীব্রা? অদোমনা পেন্থোকপা সুকঙম ঙমদবা য়ৌনা নুংদা খনবা করিগুম্বা খর লৈবিব্রা? লৈবিরবদি, যীশুনা পাম্বৈ ওইগনি! যীশুনা হায়বীরমই, “ঐহাক্না পুন্সিগী চীঞ্জাক্নি। ঐঙোন্দা লাকপা মহাক অদু কৈদৌঙৈদসু মপুক লামলোই, অদুগা ঐঙোন্দা থাজবা মহাক অদু কৈদৌঙৈদসু খৌরাংবা পোকলোই”(যোহন 6:35)।
অদোম চমমনব্রা? অদোম পুন্সিদা লম্বেল নত্রগা মরম অমা ফংবা সুকঙম ঙমদ্রিব্রা? মঙাল অদু কনাগুম্বনা মুৎথৎখিবদৌনা তৌখিদুনা অদোম সুই অদু ফংবা ঙমদ্রবরা? অদু ওইরবদি, যীশুনা পাম্বৈনি! যীশুনা লাওরমই, “ঐহাক মালেম অসিগী মঙালদুনি। ঐগী তুং ইললিবা মহাক অদু কৈদৌঙৈদসু অমম্বদা চত্ লোই , হায়বদি পুন্সিগী মঙাল ফংগনি” (যোহন 8:12)।
অদোম পুন্সিগী মপান্দা চঙহন্দনা থমখ্রে হায়না করিগুম্বদা খনখিবা লৈব্রা? মনুংদা ইহাঙ হাঙবা অদুগা করিশু লৈতবা থোঙ ময়াম অমা লৈরিবসিদা চঙগে হোৎনখিবা লৈবিব্রা? মপুং ফাব পুন্সি অমা ওইনবগী চঙফম অমা অদোম থিবিরিব্রা? অদু ওইরবদি, যীশুনা পাম্বৈনি! যীশুনা লাওরমই, “থোঙ্গাল অদু ঐহাক্নি; ঐহাক্কী মতেঙনা চঙলকপা মহাক কনবিগনি। মহাক্না চঙলক্লগা অমুক থোকখিবদা, ষঞ্জাবুং থেংনগনি” (যোহন 10:9)।
মী অতৈনা অদোমবু মতম চুপ্পদা নমথদুনা থম্বীব্রা? অদোমগী মরীমতাশিং ৱাখল থেনবা অমদি মমল লৈতবশিংলা? মী খুদিংমকপু অদোমদগী খুদোংচাব লৌননবা তৌদুনা লৈব্রা ওইনা উবিব্রা? অদু ওইরবদি, যীশুনা পাম্বৈনি! যীশুনা হায়বিরমই, “ঐহাক পুকফবা য়াওশেনবদুনি। য়াওগীদমক্তা পুকফবা য়াওশেনবদুনা মথ্বায় থাদোকপা ঙমই....ঐহাক পুকফবা য়াওশেনবদুনি; ঐহাক্না ঐহাক্কী য়াও মশক খঙই অদুগা ঐহাক্কী য়াওনা ঐহাকপু মশক খঙই” (যোহন 10:11, 14)।
পুন্সি অসি লোইরবা মতুংদা করি লাকপা অদোম মদুদা ঙকপা তৌবিব্রা? পুমগনবা নত্রগা কেমগনবা পোৎশিংগীদমক হিংলিবা অদোম চোকথবা পোক্লব্রা? পুন্সিগী ৱাহন্থোক লৈরিব্রা হায়না অদোমনা করিগুম্বদা চিংনবিব্রা? অদোম শিরবা তুংদা হিংবা পামলিব্রা? অদু ওইরবদি, যীশুনা পাম্বৈনি! যীশুনা লাওথোক্লমই, “হিংগৎলকপা অদুসু ঐনি অদুগা পুন্সি অদুসু ঐনি। ঐঙোন্দা থাজরিবা মহাক হিংগনি, মহাক্না শিরবা ফাওবদা; অদুগা ঐঙোন্দা হিংলিবা অমসুং থাজরিবা মহাক কৈদৌঙৈদসু শিররোই” (যোহন 11:25-26)।
পাম্বৈ অদুন করিনো? অচুম্বা অদুনা করিনো? পুন্সি আসিনা করিনো? যীশুনা পাওখুম পীরকখি, “পাম্বৈ অদুসু অচুম্বা অদুসু পুন্সি অদুসু ঐহাক্নি। ঐহাক য়াওদনা কনামত্তনা ঈপাগী নাক্তা লাকপা তৌরোই” (যোহন 14:6)।
অদোমদা ফাওরিবা অরাম্বদু লাইনিংগী অরাম্বনি, অদুনা যীশুতনা কোকহনবা ঙমগনি। অমম্বা কোকহনবা ঙম্বদি যীশু মথন্তনি। যীশু পেন্থোক্লবা পুন্সি অমদা চঙনবগী থোঙ্গাল অদুনি। যীশু অদোমনা থিদুনা লৈরিবা মরুপ অমসুং য়াওশেনবা অদুনি। যীশুদি পুন্সিনি- হন্দক অমসুং মথঙগী মালেমসিদা। যীশুদি পাম্বৈদুনি অরান খুবমগী!
অদোমনা লামলিবগী মরম, অদোমনা অমম্বদা তিনখিবগুম তৌরিবগী মরম, অদোমনা পুন্সিগী ৱাহন্থোক ফংবা ঙমদবগী মরম, পুম্নমকসিনা তাক্লিবদি অদোম ঈপুরোয়দগী তোখায় তারে হায়বনি। বাইবলনা ঐখোয়দা হায় মদুদি ঐখোয় পুম্নমক পাপ চেল্লে, অদুনা মরম ওইদুনা ঈপুরোয়দগী তোঙাল্লে (পাউশন 7:20; রোমীয় 3:23)। নহাক্না খল্লিবা অরানবসিনা নহাক্কী পুন্সিদগী ঈপুরোয় নাথৈদুনা লৈরি। ঈপুরোয়গা মরী অমা থম্ননবা ঐখোয়বু শেম্বিখি। ঐখোয়গী পাপকী মরমনা, ঐখোয়বু অদুগুম্বা ম্রী অদুদগী তোখাইহল্লে। হেন্না ফৎতবদি, ঐখোয়গী পাপনা ঐখোয়বু হন্দক অমসুং মথংগী মপোক্তা, লোমনাইদবা পূম্বগী ওইনা ঈপুরোয়দগী তোখাইহনগনি (রোমীয় 6:23, যোহন 3:36)।
ৱাফম অসি করম্না তাইশিন্নবা ঙমগনি? যীশু পাম্বৈ অদুনি! যীশুনা মশামক্কী কোকথক্তা ঐখোয়গী পাপ থোংগৎখি (2 কোরিন্থীয় 5:21)। যীশু ঐখোয়গী মহুত্তা শিখি (রোমীয় 5:8), ঐখোয়না ফংগদবা চৈরাক মহাক্না ফংখি। নুমিৎ হুমনিগী মতুংদা, যীশু শিরুবদগী হিংগৎলকখি, পাপ অমসুং অশিবা মায়থিবা পীবা ঙমলে উৎখি (রোমীয় 6:4-5)। মহাক্না মসি করিগীদমক্তা তৌরিবনো? যীশুনা ৱাহং অসিমক্কী পাওখুম মশামক্তদা পীখি, “মরুপশিংগীদমক্তা মথ্বায় থাদোকপা ঙম্বা মখোয়দগী হেনবা নুংশিবা অমত্তা লৈতে” (যোহন ১৫:13)। যীশু শিখিবসিনা ঐখোয়বু হিংহল্লে। ঐখোয়গী পাপকীদমক মমল পীবা ওইনা মহাক্না শিবনি হায়বসিদা থাজবা থমদুনা, ঐখোয়গী লাইনিং যীশুদা থমলবদি- ঐখোয়গী পাপ পুম্নমক ঙাকপীবগা লোয়ননা চামথোকখিগনি। ঐখোয় অদুদগীদি ঐখোয়গী লাইনিংগী অরাম্বদু কোকখিগনি। মঙালশিং ঙান্দুনতা লৈগনি। ঐখোয় মপুংফাব পুন্সি অমদা খোঙদাগনি। ঐখোয়না ঐখোয়গী খ্বাইদগী ফবা অশেঙবা মরুপ অমসুং পুকফবা য়াওশেনবা কনানো মশক খঙগনি। ঐখোয়না খঙগনি মদুদি ঐখোয়না শিরবা তুংদসু ঐখোয় হিংবা য়ারি- যীশুগা লোয়ননা লাইরৈপাক্তা লোমনাইদনা হিংনবা হিংগৎপিরবা পুন্সি অমদা হিংবা য়ারি!
“মরমদি ঈপুরোয়না মালেম অসিবু অসুক্কী মতিক নুংশি মদুদি মহাক্না মহাক্কী অমত্তা ঙায়রবা মচানিপা পীথোরকখি, মঙোন্দা থাজরবা মহাক অদুদি মাঙবা লৈতনা লোমনাইদবা পুন্সিদা হিংগনি” (যোহন 3:16)।
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
অরান খুবমগী থৌরাং হায়বসি করিনো?


text:
ষ্টেন্দ অপ ইন্দিয়া স্কিম
তোপিক অসিনা SC/ST অমসুং নুপী এন্ত্রিপ্রেন্যুওরশীংগী ওইবা ষ্টেন্দ অপ ইন্দিয়া স্কিমগী মরমদা ঈ-পাউ পীরি।
ষ্টেন্দ অপ ইন্দিয়া স্কিম
ষ্টেন্দ অপ ইন্দিয়া স্কিমনা নুপীশীং অমসুং সেদ্যুল কাষ্ট অমদি ত্রাইবশীংগী মরক্তা এন্ত্রিপ্রেন্যুওরশিপ্পু পুক্নিং থৌগৎনবগী পান্দম থম্লি। স্কিম অসি দিপার্টমেন্ট ওফ ফাইনান্সিএল সর্ভিসেস (DFS), মিনিষ্ট্রি ওফ ফাইনান্স, গভর্নমেন্ট ওফ ইন্দিয়ানা পুথোকপনি।
মসিনা এন্ত্রিপ্রেন্যুওরগী কেটেগোরি খুদিংগী চাংচত্তা অমা ওইনা, বেঙ্ককী ব্রাঞ্চ অমমমদা য়ামদ্রবদা অসিগুম্বা প্রোজেক্ট অনিদা মতেং পাংহন্নবা পান্দম থম্লি। মসিনা স্কিম অসি হৌদোকপদগী হৌদুনা থা ৩৬কী মনুংদা য়ামদ্রবদা শেল পুবা মীওই লাখ ২.৫তা কান্নবা পীগনি হায়না পারি।
স্কিমগী অকুপ্পা মরোলশীং
- SC/ST অমসুং নুপী এন্ত্রিপ্রেন্যুওরশীংবু পুক্নিং থৌগৎপগা লোয়ননা শৌগৎপদা মরুওইবা মীৎয়েং থম্মী।
- স্কিম অসি পায়খৎপগী মরুওইবা পান্দমদি অসিগুম্বা SC, ST অমসুং নুপী শেল পুরিবশীংনা শেমগৎলিবা নন-ফার্ম সেক্টরদা লৈরিবা গ্রিনফিল্ড এন্টরপ্রাইজেসশীংগীদমক চহি ৭ ফাউবগী মনুংদা শিংগৎপা য়াহন্দুনা লুপা লাখ ১০দগী ১০০ ফাউবগী মনুংদা লৈবা শেলফমশীং বেঙ্কগী লোন ওইনা হন্থবা থাক্কী সেক্টরশীং অসিদা ফংহন্নবা ইনষ্টিট্যুসনেল ক্রেদিট স্ত্রকচর হেন্না কনখৎহনবনি।
- স্কিম অসিগী মখাদা ফংবা লোনশীং অদু দিপার্টমেন্ট ওফ ফাইনান্সিএল সর্ভিসেসনা সেটলর ওইবা অমসুং নেসনেল ক্রেদিদ গেরেন্টি ত্রষ্টি কম্পনি লিমিটেদনা (NCGTC) ওপরেটিং এজেন্সি ওইবা ক্রেদিট গেরেন্টি স্কিম অমগী খুত্থাংদা ক্রেদিট গেরেন্টি অমনা মতিক চানা সেক্যুওর ওইহনগনি অমসুং বেক তৌগনি।
- কম্পোজিট লোন অদুগী মার্জিনগী শেলফম অদু ২৫% ফাউবা ওইগনি। রাজ্যগী স্কিমশীংগা পুন্সিন্নবনা শেল পুরিবা মীওই কয়াগী ওইনা মার্জিনগী শেলফমগী তশেংনা মথৌ তাবদু হন্থহনগনি হায়না পানরি।
- ক্রেদিট ব্যুরোগী খুত্থাংদা শেল পুরিবা মীওই অদুগী ক্রেদিট হিষ্টরি অমা খোমজিন্নবা মতম শাংনদগী হৌনা প্রষ্টাব তৌরক্লি।
লৌথোকফম : PIB


text:
মচি ওইবা চিঞ্জাক চাবা অমসুং চাউখৎপা
তোপিক অসিনা মচি ওইবা চিঞ্জাক চাবা অমসুং চাউখৎপগী মরমদা ইনফোর্মেসন পীরি।
- চহি খুদিংগী মালেমগী অকোয়বদা লৈরিবা অঙাং পুম্নমক্কী শরুক অহুম থোকপগী অমা শিহল্লিবসি চানবা মতিক চানা ফংদবা, মরুওইনা হন্থনা চাবনা মরম ওইদুনা অনাবা ঙাকথোক্নবা হকচাংগী রেসিষ্টেন্স শোন্থহনবনা থোকহনবনি।
- করিগুম্বা নুপী অমা মীরোল্লিঙৈ মতমদা মতিক চানা পীজদ্রবদি নত্ত্রগা করিগুম্বা মহাক্কী মচা অদু অহানবা চহি অনিগী মনুংদা মতিক চানা পীজদ্রবদি অঙাং অদুগী ফিজিকেল অমসুং মেন্টেল গ্রোথ অমসুং দিভেলপমেন্ট অদু তপথখিগনি। মসি অঙাং অদুনা চহি য়ামখৎলক্লবা মতুংদা চুমথোকপা য়াদে। মসিনা অঙাং অদুগী লেমহৌরিবা পুন্সিদা শোকহনগনি।
- হকচাং অসিনা ওর্গানশীং অমসুং টিসুশীং ফনা অমসুং ফজনা ফঙ্কসন তৌবদা চংলিবা এনর্জি (কেলোরি), প্রোটিন, কার্বোহাইদ্রেট, ফেট, ভিটামিন, মিনরেল অমসুং অতৈ ন্যুত্রিএন্টশীং মতিক চানা ফংবা ঙমদবা মতমদা মালন্যুত্রিসন (Malnutrition) থোরকই। অঙাং নত্ত্রগা নহা ওইরিবা মীওই অমা হন্থনা চাবা নত্ত্রগা হেন্দোক্না চাবদগী মচি কাদবা ওইরকপা য়াই।
- মীওইবনা মচি ওইবা চিঞ্জাক হন্থনা চাবনা পৃথীবীগী মফম অয়াম্বদা মালন্যুত্রিসন থোকহল্লি। মরুওইনা অঙাংশীং অমসুং নুপিশীংদা মচি ওইবা চিঞ্জাক হন্থনা ফংবগী মরমদি লায়রবা, চিঞ্জাক ৱাৎপা, হঞ্জিন হঞ্জিন নাবা, চুনদবা মওংদা পীজবগী থৌওং, চেক্সিনবীবা ৱাৎপা অমসুং ফত্তবা হায়জিন অসিননি। মচি ওইবা চিঞ্জাক হন্থনা চাবনা মালন্যুত্রিসন থোকহল্লি। পুন্সিগী অহানবা চহি অনিসিদা রিস্ক অসি খ্বাইদগী চাউই। দাইরিয়া অমসুং অতৈ অনাবশীংনা হকচাং ফনা থম্বদা মথৌ তারিবা প্রোতিন, মিনরেল অমসুং ন্যুত্রিএন্টশীং হন্থহনখিবা মতমদা রিস্ক অসি মখা তানা হেনগৎলকই।
- ইমুং অমনা মতিক চানা চিঞ্জাক লৈত্রবা অমসুং দাইরিয়া অমসুং অতোপ্পা অনাবশীং লৈবগী ফিভমদা লৈবা মতমদা অঙাংশীং অসি মচি ওইবা চিঞ্জাক মতিক চানা ফংদবগী খুদোংথীবা লৈরকই। অঙাংশীংনা নাবা মতমদা মখোয়না এনর্জি অমসুং ন্যুত্রিএন্টশীং অসি থুনা মাংই অমসুং মসিনা মখোয়গী পুন্সি অদু চাউরবা অঙাংশীংদগী হেন্না য়াংনা খুদোংথিনিঙাই ওইরকই।
- ওভরন্যুত্রিসন হায়বসি মীওই অমনা অরুম্বা হেনগৎলবা নত্ত্রগা কা হেন্না ফেট লৈরবা মতমদা থোকই। মসিনা অঙাং ওইরিঙৈদা দাইএবেটিজ অদুগা চাউখৎলক্লগা কার্দিওভাস্কুলার দিজিজ অমসুং অতৈ লায়নাশীং থোকহল্লকপা য়াই। করিগুম্বা মতমদা অঙাংশীংনা এনর্জিদি ৱাংবা অদুবু অতৈ মথৌ তাবা ন্যুত্রিএন্টশীংদি কা হেন্না য়াউদবা, সুগর য়াউবা থক্নবা মহিশীং নত্ত্রগা ঙৌথোক্লবা, স্টার্চ য়াউবা চিঞ্জাক্কুম্বা অসি চাং য়াম্না চাই। অসিগুম্বা কেসশীং অসিদদি অঙাংগী দাইটকী মগুন ফগৎহনবা অমসুং মহাক্কী ফিজিকেল এক্টিভিটিগী লেভেল হেনগৎহনবা হায়বসি য়াম্না মরুওই।
- HIVগুম্বা ক্রোনিক ওইবা লায়নাশীংনা নারবা অঙাংশীং অসিদা মালন্যুত্রিসন হেন্না লাক্কল্লি। মখোয়গী হকচাংশীং অসিনা ভিটামিন, আইরন অমসুং অতৈ ন্যুত্রিএন্টশীং চুপশিনবদা মতম হেন্না চংই। মীমান্নদ্রবা অঙাংশীংদা মখোয়না মথৌ তারিবা ন্যুত্রিসন অদু শোয়দনা ফংহন্নবগীদমক হেন্না পুক্নিং চংবীবা মথৌ তাবা য়াই।
- মমা, মপা নত্ত্রগা অতৈ শেন্নরিবা মীওইশীংনা নুপীমচা অমসুং নুপামচা পুম্নমক্তা মচি ওইবা চিঞ্জাক অমসুং হকশেল ফবা দাইট অমা শোয়দনা ফংহন্দুনা কেয়রিং অমসুং প্রোটেক্তিভ ওইবা অকোয়রোন অমা ফংহন্নবগী হক অদু পীবিগদবনি।
মরুওইবা ৱাফমশীং:
- নৌরিবা অঙাং অমনা য়াংনা চাউখৎকদবনি অমসুং লুম্বা হেনগৎকদবনি। পোকপদগী চহি 2 ফাউবদা, অঙাংশীং অসিগী চাউখৎপা এসেস তৌনবা চাং নাইনা অরুম্বা ওনবীগদবনি। করিগুম্বা চাং নাইনা অরুম্বা ওনবদুদা অঙাং অদু লুম্বা হেনগৎত্রে নত্ত্রগা মমা মপা নত্ত্রগা অতৈ শেন্নরিবা মীওইদুনা অঙাং অদু চাউখৎত্রে হায়বা উরবদি, করিগুম্বা খরা শোয়রে খংগদবনি। অঙাং অদু ত্রেন তৌরবা হেলথ ৱার্কর অমনা য়েংহনবা মথৌ তাই।
- অঙাং অমনা পুন্সিগী অহানবা থা তরুক্তা মথৌ তারিবা চানবা অমসুং থক্নবসি খোম্লাং অসিখক্তনি। থা তরুক্কী মতুংদা, অঙাং অমনা মশা ফনা চাউখৎনবা অমসুং ইনখৎনবগীদমক খোম্লাংগী মথক্তা অতৈ মখল মখা কয়াগী চানবশীং মথৌ তাই।
- অঙাং অমনা থা 6–8 দগী হৌদুনা নোংমদা অনিদগী অহুম্লক অমসুং থা 9 শুবদা অহুমদগী মরি ফাউবা খোম্লাংগী মথক্তা চাবা মথৌ তাই। অঙাংদুগী চানিং-থক্নিংবগী মখা পোন্না উহৈ নত্ত্রগা ব্রেদকুম্বগী মচি ওইবা স্নেকশীং চাক চাবগী মরক্তা পীজবা মথৌ তাবা য়াই। অঙাং অদুবু চানবা চিঞ্জাক চাং য়ামদনা পীজবীগদবনি অমসুং মহাক্না চাউখৎলক্লিবমখৈ য়াম্বগী চাং অমসুং মখলদু হেনগৎপীগদবনি।
- পীজরিঙৈ মতম অসি ফিজিকেল, সোসিএল অমসুং ইমোসনেল গ্রোথ অমসুং দিভেলপমেন্টবু প্রোমোট তৌরিবা তম্বগী, নুংশিবগী অমসুং ৱারি-ৱাতাইগী মতম্নি। মমা মপা নত্ত্রগা অতৈ শেন্নরিবা মীওইশীংনা পীজরিঙৈ মতমদা অঙাংশীংদা ৱারি শাবীগদবনি অমসুং নুপীমচা অমসুং নুপামচাশীংবু মান্ননা অমসুং খাংবা কন্না লোয়নবীগদবনি।
- অঙাংশীংনা ভিটামিন A অসি না-য়েকপা থীংনবা, মখোয়গী মীৎ ঙাক-শেন্নবা অমসুং শিবগী রিস্ক হন্থহনবদা মতেং পাংনবগীদমক মথৌ তাই। ভিটামিন A অসি উহৈ অমসুং মনা-মশিং কয়াদা, অঙাংবা থাউ থোকপা পাম্বী, য়েরুম, শঙ্গোমগী পোত্থোকশীং, লিভর, ঙা, শা, ফোর্টিফাইদ ফুদশীং অমসুং খোম্লাংশীংদা ফংই। ভিটামিন A ৱাৎপা তোইনা থোকপা মফমশীংদা অৱাংবা দোজগী ভিটামিন A সপ্লিমেন্টশীং অসি থা 6তগী চহি 5 ফাউবগী অঙাংশীংদা থা মরিদগী তরুক খুদিংগী পিজবসু য়াই।
- অঙাংশীংনা মখোয়গী ফিজিকেল অমসুং মেন্টেলগী তৌবা ঙম্বশীং অমসুং এনেমিয়া ঙাকথোক্নবা আইরন য়াম্না য়াউবা চিঞ্জাকশীং মথৌ তাই। আইরনগী খ্বাইদগী ফবা সোর্স অসি লিভর, শদুম অমসুং ঙাগুম্বা শাগী সোর্সশীং অসিনি। আইরনগী অতৈ অফবা সোর্সশীংদি আইরন-ফোর্টিফাইদ চিঞ্জাকশীং অমসুং আইরন সপ্লিমেন্টশীংনি।
- আইওদিন অসি মীরোনবী নুপী অমসুং পীক্লিবা অঙাংগী দাইটতা য়াউহনবা অসি মরুওইনা অঙাংদুগী ব্রেইন চাউখৎহন্নবগীদমক য়াম্না হেন্না মরুওই। মসি তম্বগী মীমান্নদবা অমসুং চাউবা থীলহনবা থীংবদা মতেং পাংনবগীদমক য়াম্না মরুওই। অচম্বা থুম শীজিন্নবগী মহুত্তা আইওদাইজ তৌরবা থুম শিজিন্নবনা মীরোনবী নুপী অমসুং মখোয়গী অঙাংশীংদা মখোয়না মথৌ তারিবা আইওদিন অদু পী।
- অঙাং অদুনা চাবা অমসুং থকপা হেনগৎলক্লিবমখৈ, দাইরিয়া নাবগী রিস্কসু হেনগৎলকই। অঙাংশীংগী গ্রোথ অমসুং দিভেলপমেন্টদা মথৌ তারিবা ন্যুত্রিএন্টশীং অমসুং এনর্জি মাংহল্লিবা দাইরিয়া অমসুং অতৈ অনাবশীং অসিবু মরুওইনা থোকহল্লিবসি চানবা চিঞ্জাক জর্মশীং য়াউবদগীনি। অফবা হায়জিন, শাফবা ঈশীং অমসুং চিঞ্জাকশীং মওং চুম্না শিজিন্নবা, শেম-শাবা অমসুং থমজিনবনা অনাবশীং অসিবু থীংবদা য়াম্না মরুওই।
- নারিঙৈ মতমদা, অঙাংশীংনা অহেনবা মহি-মনাইশীং অমসুং চানবগীদমক পুক্নিং থৌগৎপা মথৌ তাই, অমসুং খোম্লাং ইল্লিবা অঙাংশীংদি হেন্না তোইনা খোম্লাং ইনবীবা মথৌ তাই। নারুরবগী মতুংদা, অনাবা অদুনা মরম ওইদুনা মাংখিবা এনর্জি অমসুং মচি ওইবা চিঞ্জাকশীং অদু হঞ্জিনহন্নবা অঙাংশীংবু হান্নদগী হেন্না পীজবা তাই।
- য়াম্না পাবা অমসুং/নত্ত্রগা কা-হেন্না চাউবা অঙাংশীংদা অখন্নবা মেদিকেল কেয়র মথৌ তাই। মখোয়বু ত্রেন তৌরবা হেলথ ৱার্কর নত্ত্রগা হেলথ ফেসিলিটি অমদা কুপ্না য়েংনবা অমসুং লায়েংনবা পুবিগদবনি।
সপোর্ট তৌরিবা ইনফোর্মেসন
নৌরিবা অঙাং অমনা য়াংনা চাউখৎকদবনি অমসুং লুম্বা হেনগৎকদবনি। পোকপদগী চহি 2 ফাউবদা, অঙাংশীং অসিগী চাউখৎপা এসেস তৌনবা চাং নাইনা অরুম্বা ওনবীগদবনি। করিগুম্বা চাং নাইনা অরুম্বা ওনবদুদা অঙাং অদু লুম্বা হেনগৎত্রে নত্ত্রগা মমা মপা নত্ত্রগা অতৈ শেন্নরিবা মীওইদুনা অঙাং অদু চাউখৎত্রে হায়বা উরবদি, করিগুম্বা খরা শোয়রে খংগদবনি। অঙাং অদু ত্রেন তৌরবা হেলথ ৱার্কর অমনা য়েংহনবা মথৌ তাই।
অরুম্বা হেনগৎপা হায়বসি অঙাং অমা মশা ফরি অমসুং ফজনা চাউ-শাংগৎলি হায়বগী খ্বাইদগী মরুওইবা খুদম্নি। পোকপদগী চহি 1 শুবা ফাউবদা, অঙাংশীং অসি থা অমদা অমুক্তি অরুম্বা ওনবীগদবনি। চহি 1–2 শুরবা মতমদা মখোয়বু থা অহুম খুদিংগী অমুক্তি অরুম্বা ওনগদবনি।
অঙাং অমনা হেলথ সেন্তর অমদা চৎপা খুদিংগী মহাক অদুগী অরুম্বা ওনবীগদবনি। মসিনা গ্রোথ হন্থরকপদু ঙন্না খংদোকপা ঙমগনি অমসুং মসিনা চানবা এক্সন লৌবা ঙমহনগনি।
হেলথ চেক-অপ অমনা অঙাং অদু মহাক্কী চহিগা চান্নদনা হেন্না য়াংনা লুম্লিব্রা হায়বদুসু খংবা ঙমহনগনি। মসিদা অঙাং অদুগী অৱাংবদুগা মরি লৈননা অঙাং অদুগী অরুম্বা অদু ওনবা মথৌ তাই অমসুং মসিনা অঙাং অদু হেন্না লুম্লব্রা হায়বদু খংহনগনি।
করিগুম্বা অঙাং অদু লুম্বা ৱাৎলবা নত্ত্রগা হেল্লবদি অঙাং অদুগী দাইট অদু য়েংশিনবা অমসুং মমা মপা নত্ত্রগা অতৈ শেন্নরিবা মীওই অদুদা অফবা ন্যুত্রিসনগী মতাংদা পাউতাক পীগদবনি। ইমুং অমদা চাবা ৱাৎপা অমসুং হেনবা মীওই লৈবা অসি হেনগৎলক্লি।
অহানবা থা তরুক্তা খোম্লাংখক্তনা য়োকপা অঙাং অমনা মহৌশানা ফজনা চাউখৎলি। খোম্লাংনা য়োকপনা অঙাংশীংবু কমন ওইবা অনাবশীংদগী ঙাকথোকই অমসুং অফবা ফিজিকেল অমসুং মেন্টেল গ্রোথ অমসুং দিভেলপমেন্ট লৈহল্লি। খোম্লাংনা য়োকপা অঙাংশীংনা অতোপ্পা শঙ্গোম মখলনা য়োকপা অঙাংশীংদগী হেন্না খংনবা হোৎনগল্লি।
থা 6 শুবদগী হৌদুনা, অঙাং অমনা অফবা গ্রোথ অমসুং দিভেলপমেন্ট লৈনবা খোম্লাংগী মথক্তা অতৈ মখল-মখা কয়াগী মচি ওইবা চিঞ্জাকশীং চাবা হৌবা মথৌ তাই।
অঙাং খুদিংমক্কী গ্রোথ য়েংনবা গ্রোথ চার্ট অমা লৈগদবনি। অঙাং অদু মহাক্কী চহি মতাংগা চান্ননা চাউরিব্রা হায়বদু মসিনা উৎলি। অরুম্বা ওনবা খুদিংগী অঙাং অদুগী অরুম্বা অদু গ্রোথ চার্ট অদুদা দোট অমনা মার্ক তৌগদবনি অমসুং দোটশীং অদু শমজিন্নগদবনি। অঙাং অদুনা কয়াম ফনা চাউখৎলিবগে হায়বদি উৎপা লাইন অমা মসিনা উৎকনি। করিগুম্বা লাইন অদু ৱাংখৎলবদি, অঙাং অদু ফজনা চাউখৎলি। চপ মান্নবা পরিং অমদা লৈবা নত্ত্রগা কুমথরকপা লাইন অমসি পুক্নিং চংবা মথৌ তাই।
অঙাংশিংনা মতিক চাবা লুম্বতা নত্তনা মতিক চাবা ৱাংবসু মথৌ তাই। অঙাং অমগী অৱাংবা অসিসু চার্ট অমদা ত্রেক তৌবা য়াই। মরুওইনা পুন্সিগী অহানবা চহি অনি অদুদা অফবা ন্যুত্রিসন, কেয়র অমসুং হায়জিন লৈবা হায়বসি মখোয়গী চহিগী মতুংইন্না কা হেন্না নেম্বদগী (চাউজন থীবা) থীংবা ঙম্মী। করিগুম্বা মমা অমনা মীরোল্লীঙৈ মতমদা অফবা ন্যুত্রিসন ফংদ্রবা নত্ত্রগা মচি ওইবা চিঞ্জাক হন্থনা চাখ্রবদি মহাক্কী অঙাং অদুসু কা হেন্না পীক্না পোক্লকপা য়াই। মসিনা অঙাং অদুবু কোন্না চাউজন থীবা ওইহল্লকপা য়াবগী রিস্ক লৈহল্লি। অরুম্বা য়ৌদবা অঙাং অমনা মতিক চানা চাউখৎনবগীদমক পীজ-পীথকপা অমসুং য়েংশিনবীবদা অহেনবা পুক্নিং চংবা মথৌ তাই।
থা অমা নত্ত্রগা অনিদা মতিক চানা লুমদবা অঙাং অমবু হেন্না পীজবা, অহেনবা মচি ওইবা চিঞ্জাক নত্ত্রগা তোইনা পীজবা মথৌ তাই। অঙাং অদু নাবা নত্ত্রগা অহেনবা পুক্নিং চংবীবা নত্ত্রগা পীজবদা মতেং পীবা মথৌ তারকপা য়াই। মমা মপা অমসুং ত্রেন তৌরবা হেলথ ৱার্করশীংনা প্রোব্লেম অদুগী মরম অদু য়াংনা থীদোক্তুনা মদু চুমথোক্নবা খোংথাং লৌখৎপা মথৌ তাই।
গ্রোথকী প্রোব্লেমশীং মশক খংদোকপদা মতেং ওইনবা মসিদা মরুওইবা ৱাহং খরা পীরি:
- অঙাং অদু তোইনা চারিব্রা? অঙাং অমনা থা 6–8 দগী হৌদুনা নোংমদা অনিদগী অহুম্লক অমসুং থা 9 শুবদা অহুমদগী মরি ফাউবা খোম্লাংগী মথক্তা চাবা মথৌ তাই। উহৈ নত্ত্রগা ব্রেদকুম্বগী অহেনবা মচি ওইবা স্নেকশীং নোংমদা অমুক নত্ত্রগা অনিরক পীজবা মথৌ তাবা য়াই। চাউবা থীনবা নত্ত্রগা মীমান্নদবা অঙাং অমদা পীজবা মতমদা অহেনবা মতেং অমসুং মতম মথৌ তাবা য়াই।
- অঙাং অদু মতিক চানা চারিব্রা? থা 6–8 শুরবা অঙাং অমনা অহৌবগী ওইনা চানবা চিঞ্জাক চমচ 2–3 ফাউবা মথৌ তাই অমসুং চাবা মতম খুদিংদা তপ্না তপ্না কপ 1⁄2 (মিলিলিটর 250) ফাউবা হেনগৎলি। থা 9–12 শুরবা অঙাং অমনা চাবা খুদিংদা কপ 1⁄2 মথৌ তাই। থা 12–23 শুরবা অঙাং অমনা চাবা খুদিংদা ইমুং মনুংনা চারিবা চিঞ্জাক অদুগী কপ 3⁄4 দগী 1 মথৌ তাই। চহি 2 অমসুং মসিদগী হেন্না শুরবা অঙাংশীংনা চাবা খুদিংদা য়ামদ্রবদা কপ মপুম 1 মথৌ তাই। করিগুম্বা অঙাং অদুনা মহাক্কী চানবা লোয়খিদুনা হেন্না পাম্লবদি অঙাং অদুদা হেন্না পীজবা মথৌ তাই।
- অঙাং অদুগী চানবদুদা ‘গ্রোথ’ নত্ত্রগা ‘এনর্জি’ য়াউবা চিঞ্জাকশীং চাং কা-হেন্না য়ামদনা য়াউব্রা? অঙাংশীংনা চাউখৎপদা মতেং পাংলিবা চিঞ্জাকশীং অসি হৱাই অশাংবী, হৱাই, শা, য়েরুম, শঙ্গোমগী পোত্থোকশীং, হৱাই-চেংৱাইশীং অমসুং মরু-মরাংশীংনি। দাইট অদুদা নুমিৎ খুদিংগী শানা শেম্বা চানবশীং হাপচিনবা হায়বসি য়াম্নমক মরুওই। থাউগী চাং খজিক্তং হাপ্পনা এনর্জি হাপকনি। অঙাং থাউ থোকপা পাম্বীগী থাউ নত্ত্রগা অতৈ ভিটামিন য়াম্না য়াউবা চানবা থাওশীং অসি এনর্জিগী অফবা সোর্সশীংনি।
হায়-ক্বালিটি ‘গ্রোথ’ ফুদ অসি অঙাংশীংনা মতিক চানা লুম্বা অমসুং ৱাংবদা অখন্ননা মরুওই। য়াম্না প্রোসেস তৌরবা ফেটি ফুদশীং নত্ত্রগা সুগর য়াউবা স্নেকশীংগুম্বা চিঞ্জাকশীং অসি ভিটামিন অমসুং মিনরেলশীং অমসুং অতৈ মরুওইবা ন্যুত্রিএন্টশীং য়াম্না য়াউদে অমসুং মসিনা অঙাংশীংগী অৱাংবগা চান্নদনা কা-হেন্না লুমহনবা য়াই।
- অঙাং অদু চাউ য়াদব্রা? করিগুম্বা অঙাং অদুনা অকক্নবা চিঞ্জাক অমা মহাউ তংবা পামদবা তারবদি অতোপ্পা চিঞ্জাকশীং পীবীগদবনি। অনৌবা চিঞ্জাকশীং তপ্না তপ্না পিবা হৌবীগদবনি।
- অঙাং অদু নাব্রা? অনাবা অঙাং অমবু চাং য়ামদনা তোইনা পীজনবা হোৎনগদবনি। অঙাং অদুবু হেন্না তোয়না খোম্লাং ইনবীবা মথৌ তাই। অনাবা অমগী মতুংদা, অঙাং অদুনা মাংখিবা অরুম্বা অমসুং এনর্জি অমসুং মচি ওইবা চিঞ্জাকশীং অদু হঞ্জিন্নবা হান্নদগী হেন্না চাবা মথৌ তাই। করিগুম্বা অঙাং অদু তোইনা নারবদি, মহাক অদু ত্রেন তৌরবা হেলথ ৱার্কর অমনা য়েংথোকহনগদবনি।
- অঙাং অদুনা ভিটামিন A য়াউবা চিঞ্জাক মতিক চানা চারিব্রা? খোম্লাং অসিদা ভিটামিন A মরাং কায়না য়াউই। ভিটামিন A য়াউবা অতৈ চিঞ্জাকশীংদি লিভর, য়েরুম, শঙ্গোমগী পোত্থোকশীং, অঙাংবা থাউ পাম্বীগি থাউ, নাপু অমসুং কমলা মরুগী উহৈ অমসুং মনা-মশীংশীং, অমসুং অশংবা মনা পানবা মনা-মশীংশীংনি। করিগুম্বা চিঞ্জাকশীং অসি মরাং কায়না ফংদ্রবদি হেলথকেয়র প্রোভাইদর অমনা অঙাং অদুদা ভিটামিন A সপ্লিমেন্ট (টেব্লেট নত্ত্রগা সিরপ) অমা থা মরিদগী তরুক খুদিংগী পীজবা য়াই।
- অঙাং অদুদা বোটলনা খোম্লাংগী মহুৎশিনবশীং পীথকপ্রা? করিগুম্বা খোম্লাংগী মহুৎশিনবা অমা পীথকপা তারবদি মদু বোটল অমদগী পীথকপগী মহুত্তা তরু-তনানবা, মখা লাউবা কপ অমদগী পীথক্কদবনি।
- চানবা চিঞ্জাক অদু তরু-তনান্না থম্ব্রা? করিগুম্বা থমদ্রবদি অঙাং অদু তোইনা নাগনি। অতেকপা চানবা চিঞ্জাকশীং অসি অশেংবা ঈশীংনা চামথোক্তুনা থোংগদবনি। অথোংবা চিঞ্জাকশীং অসি থেংথদনা চাগদবনি। লেমহৌবা চিঞ্জাকশীং চেক্সিন্না থমগদবনি অমসুং অমুক হন্না মপুংফানা শাহনগদবনি।
- ঈশীং অদু তরু-তনান্না থম্ব্রা? তরু তনানবা ঈশীং অসি অঙাংগী হকশেলগীদমক য়াম্না মরুওই। ঈশীং অসি শাফবা সোর্স অমদগী লৌগদবনি অমসুং মদু মপান অমসুং মনুংদা তরু তনানবা মখুম য়াবা পাত্রশীংদা থমজিনগদবনি। তরু তনানবা থক্নবা ঈশীং অসি চাং নাইনা য়েংশিনবা, শেন্নবা অমসুং ক্লোরিন থাদরবা পাইপনা পুরকপা, পব্লিক্কী ষ্টেন্দপাইপ, বোর হুৎপা, গুহা অমদগী ফংবা য়াই। করিগুম্বা ঈশীং অসি পুখ্রি, তুরেল, গুহা নত্ত্রগা তেঙ্কিদগী চিংলকপা তারবদি মদু শেংদোকপা মথৌ তাই। শৌহনবা, চুমথোকপা, ক্লোরিন হাপ্পা নত্ত্রগা ত্রেন তৌরবা হেলথ ৱার্কর নত্ত্রগা এক্সটেন্সন এজেন্ট অমনা পীবা ইনফোর্মেসনগী মতুংইন্না মহিক হাৎপা অসিনচিংবা য়ুমদা তৌবা য়াবা ঈশীং শেংহন্নবগী পাম্বৈ শীজিন্নবা য়াই।
- অমাংবশীং লেত্রিন নত্ত্রগা তোইলেটতা থাদব্রা নত্ত্রগা ফুমজিনব্রা? লেত্রিন নত্ত্রগা তোইলেট শিজিন্নরুরবা মতুংদা খুৎ-শা অদু শাপোন অমসুং ঈশিং নত্ত্রগা উৎ অমসুং ঈশীংগুম্বা মহুৎশিনবা য়াবশীংনা চামথোকপ্রা? করিগুম্বা চামথোক্ত্রবদি, অঙাং অদুদা তোয়না তিল অমসুং অতৈ অনাবশীং লাক্কনি। তিল য়াউরবা অঙাংশীংদা ত্রেন তৌরবা হেলথ ৱার্কর অমনা তিল হাৎহনবগী হিদাক পীবা মথৌ তাই।
- পীক্লিবা অঙাং অদু মতম শাংনা মথন্তা থাদোকপ্রা নত্ত্রগা মঙোন্দগী চহি হনবা অঙাং অমদা শিন্নব্রা? করিগুম্বা মসি তৌরবদি অপীকপা অঙাং অদুদা অহলশীংনা, মরুওইনা পীজবা মতমদা পুক্নিং হেন্না চংবীবা অমসুং ৱারি-ৱাতাই শাবিবা মথৌ তাই।
অঙাং অমনা পুন্সিগী অহানবা থা তরুক্তা মথৌ তারিবা চানবা অমসুং থক্নবসি খোম্লাং অসিখক্তনি। থা তরুক্কী মতুংদা, অঙাং অমনা মশা ফনা চাউখৎনবা অমসুং ইনখৎনবগীদমক খোম্লাংগী মথক্তা অতৈ মখল মখা কয়াগী চানবশীং মথৌ তাই।
অহানবা থা তরুক্কী মনুংদা হায়বদি অঙাং অমদা রিস্ক য়াম্না লৈরিঙৈ মনুংদা খোম্লাংখক্তনা য়োকপনা দাইরিয়া অমসুং অতৈ কমন ওইবা ইনফেক্সনশীংদগী ঙাকথোকই অমসুং অঙাং অদুগী পুন্সিদু ফনা হৌবা ঙমহল্লি।
থা 6 শুরকপা মতমদা অঙাং অদুনা খোম্লাংগী মথক্তা অতৈ চান-থক্নবা মথৌ তারকই। মখোয় অসিনা গ্রোথ অমসুং দিভেলপমেন্টদা মতেং পাংলিবা এনর্জি, প্রোতিন, ভিটামিনশীং অমসুং অতৈ ন্যুত্রিএন্টশীং পী।
মখল মখা কয়াগী চিঞ্জাকশীং হায়বদি মনা-মশীং অমসুং উহৈ, শা, য়েন, ঙা, য়েরুম অমসুং শঙ্গোমগী পোত্থোকশীংনা অঙাং অদুগী মথৌ তাবা মচি ওইবা চিঞ্জাকশীং পীবদা মতেং পাংই। চহি অনি অমসুং মসিদগী হেন্না খোম্লাং পীথকপনা লায়নাশীংদগী ঙাকথোক্লিবা ন্যুত্রিএন্টশীং পীনবগী মরুওইবা সোর্সনি।
করিগুম্বা অপেৎপা, মপং খরা ওইবা নত্ত্রগা মপং ওইবা চিঞ্জাকশীং থেংনা পীজবা হৌরবদি অঙাং অদুনা মথৌ তাবা ন্যুত্রিএন্টশীং ফংদবা য়াই। মসিনা গ্রোথ অমসুং দিভেলপমেন্ট তপথহনবা য়াই।
মপং ওইবা চিঞ্জাকশীং পীজবা হৌবা মতমদা, অপেৎপা, অকুংবা চিঞ্জাক্তগী হৌরগা হেন্না মপং ওইবা চিঞ্জাকশীংদা ওনখৎপা হায়বসি মরুওই। মশা মউ ফগদবা মখল মখা কয়াগী চিঞ্জাক পীজরিবমখৈ অঙাং অদুগী দাইটতা অহেনবা বেলেন্স অমসুং মচি ওইবা চিঞ্জাক ফংগনি।
মখল মখা কয়াগী চিঞ্জাকশীং পীজবা হায়বসি অঙাং অদুনা মথৌ তাবা অমসুং চাবা ঙম্বগা চান্নহনগদবনি। থা 6 শুরবা মতুংদা অঙাংশীংনা অনংবা অমদি অপেৎপা চাক চাবা ঙম্মী। থা 8 শুরবা মতুংদা অঙাংশীংনা ‘ফিঙ্গর ফুদ’ (অঙাংশীংনা মশানা চাজবা ঙম্বা স্নেকশীং) অসিসু চাবা ঙম্মী। থা 12 শুরবা মতুংদা অঙাং অয়াম্বনা ইমুং মনুংগী মীওই অতৈনা চানবা চিঞ্জাক মখলশীংদু চাবা ঙম্লকই।
মমা মপা নত্ত্রগা অতৈ শেন্নরিবা মীওইশীংনা পনগদবা চিঞ্জাকশীং হায়বদি হৱাই, অঙ্গুর অমসুং অহিংবা গাজর অমসুং অঙাংদুগী মখনাউদা পনবা য়াবা চিঞ্জাকশীং পীজরোইদবনি।
শাগী সোর্সতগী লৌবা চিঞ্জাক কয়ামরুম য়াউদনা অঙাংগী মথৌ তাবা মচি ওইবা চিঞ্জাক পুম্নমক ফংবা হায়বসি অরুবা অমনি। মরম অদুনা অঙাং অদুদা ফোর্টিফাইদ ফুদ নত্ত্রগা ভিটামিন অমসুং মিনরেল সপ্লিমেন্টশীং হায়বদি পাউদর, স্যারপ নত্ত্রগা তুমগনবা তেব্লেটশীং অসি পীজবগী মথৌ তাবা য়াই। ত্রেন তৌরবা হেলথ ৱার্কর অমনা মমা মপা নত্ত্রগা শেন্নরিবা মীওই অদুদা মচি কাহনগদবা চিঞ্জাক্কী মরমদা অমসুং করম্বা সপ্লিমেন্ট শিজিন্নগদগে হায়বগী মতাংদা পাউতাক পীবা য়াই।
মখাদা পীরিবশীং অসি পীক্লিবা অঙাংশীংনা (থা তরুক্তগী হেল্লবশীং) চানবা মচি ওইবা চিঞ্জাক খরনি:
- মহৈ-মরোংশীং (ফৌ, গেহু, চুজাক, চনান), মরু (কেসাবা, য়াম, আলু) অমসুং স্তার্চ য়াউবা উহৈশীং (প্লান্তেইন অমসুং ব্রেদফ্রুইট) য়াউনা মরুওইবা চিঞ্জাকশীং
- ঈ থাংবা শা, য়েন, ঙা, লিভর অমসুং য়েরুমগুম্বা প্রোটিন য়াম্না য়াউবা চিঞ্জাকশীং (য়ারিবমখৈ তোইনা পীজবা য়াই)।
- শঙ্গোম মপান, যোগর্ট, শঙ্গোম অফম্বা অমসুং কংহল্লবা শঙ্গোম (অথোংবা পোরিদজগুম্বগা য়ান্নবা য়াবা) অসিনচিংবা শঙ্গোমগী পোত্থোকশীং। মখোয় অসি খোম্লাং ইল্লিবা অঙাং অমগী অনিশুবা থা তরুক্তা খ্বাইদগী ফবা চিঞ্জাক্নি। মখোয় অসি অঙাংশীংদা তুম্বদা খরা হেন্না ৱাবা অহিংবা শঙ্গোমদগী হেন্না ফৈ।
- অশংবা মনা পানবা অমসুং কমলা মচুগী মনা-মশীং হায়বদি স্পিনাচ, ব্রোকোলি, কার্দ, গাজর, মাইরেন অমসুং অথুম্বা আলুশীং (ভিটামিন পীরিবা)।
- চিক-পি, হৱাই মরি চৎপী, কাউপি, অমুবা হৱাই থরাক, হৱাই অশাংবী (মখল মখা ওইহন্নবা অমসুং প্রোতিন, এনর্জি অমসুং আইরন খরা পীননবা)।
- থাউশীং, মরুওইনা রেপশিদ থাউ, নুং হৱাইগী থাউ, রেদ পাল্ম থাউ, বতর নত্ত্রগা মারগারিন।
- তকখায়বা লৈবাক হৱাই, অতোপ্পা তকখায়রবা হৱাই অমসুং পোপথোকহল্লবা মরুশীং হায়বদি, মাইরেন, নুমিৎলৈ, তরবুজ নত্ত্রগা সেসাম মরুশীং (এনর্জি অমসুং ভিটামিন খরগীদমক)।
চহি নৌরিবা অঙাংশীংনা মথৌ তারিবা মচি ওইবা চিঞ্জাক পুম্নমক মনা-মশীংগী দাইট অমদা ফংবা হায়বসি অরুবা অমনি। মরমদি শাগী সোর্সতগী ফংবা চিঞ্জাকশীংদা আইরনগুম্বা মরুওইবা ন্যুত্রিএন্টশীং ফংই। মনা-মশিংগী দাইট চাবা অঙাং অমনা অহেনবা ভিতামিনশীং মল্টিপল ভিটামিন টেব্লেটশীং নত্ত্রগা পাউদরশীং, ফোর্টিফাইদ স্প্রেদশীং নত্ত্রগা ন্যুত্রিএন্ট য়াম্না য়াউবা চিঞ্জাক্কী সপ্লিমেন্টশিংগী মওংদা চাবা মথৌ তাই।
পাম্বী ওইবা চিঞ্জাকশীংদগী ফংবা আইরন অসি হকচাংনা ফজনা চুপশীনদে। অদুম ওইনমক হৱাই-চেংৱাইগুম্বা (অঙৌবা হৱাই অশাংবী, চিকপি, লেন্টিল) অসিদা আইরন হেন্না য়াউই। করিগুম্বা মখোয় অসি ভিতামিন C ৱাংনা য়াউবা কমলা অমসুং অতৈ সাইত্রস (citrus) উহৈশীং অমসুং হৈ মহিশীংগা পুন্না চামিন্নরবদি আইরন অদু হেন্না ফজনা চুপশীনগনি।
অঙাং অমনা থা 6–8 দগী হৌদুনা নোংমদা অনিদগী অহুম্লক অমসুং থা 9 শুবদা অহুমদগী মরি ফাউবা খোম্লাংগী মথক্তা চাবা মথৌ তাই। অঙাংদুগী চানিং-থক্নিংবগী মখা পোন্না উহৈ নত্ত্রগা ব্রেদকুম্বগী মচি ওইবা স্নেকশীং চাক চাবগী মরক্তা পীজবা মথৌ তাবা য়াই। অঙাং অদুবু চানবা চিঞ্জাক চাং য়ামদনা পীজবীগদবনি অমসুং মহাক্না চাউখৎলক্লিবমখৈ য়াম্বগী চাং অমসুং মখলদু হেনগৎপীগদবনি।
পুন্সিগী অহানবা চহি অনিসিদা অফবা মচি ওইবা চিঞ্জাক পীজবা হায়বসি য়াম্না মরুওই। হায়রিবা মতম অসিগী মনুংদা মতিক চানা মচি ওইবা চিঞ্জাক পীজদবনা অঙাং অদুগী লেমহৌরিবা পুন্সিদুদা ফিজিকেল অমসুং মেন্টেল দিভেলপমেন্ট তপথহনবা য়াই।
মশা মউ ফনা হৌনবা অমসুং লৈনবগীদমক চহি নৌরিবা অঙাংশীংনা খোম্লাংগা লোয়ননা শা, ঙা, হৱাই-চেংৱাই, মরু-মরাং, য়েরুম, উহৈ অমসুং মনা-মশীং মথৌ তাই।
অঙাং অমগী চাকখাউ অসি অহল অমগীদগী হেন্না পিকথৈ, মরম অদুনা অঙাং অমনা চাক্লেন অমদা য়াম্না চাবা ঙমদে। অদুম ওইনমক, অঙাংশীংগী এনর্জি অমসুং হকচাং শেমগৎনবগী মথৌ তাবশীং অসি য়াম্মী। অঙাংশীংনা মখোয়গী মথৌ তাবা পুম্নমক ফংনবগীদমক তোয়না চাবা মথৌ তাই।
তকখায়রবা মনা-মশীং অমসুং কক্লবা শা, ঙা নত্ত্রগা য়েরুম অসি য়ারিবমখৈ তোইনা অঙাং অদুগী দাইটতা হাপ্পিগদবনি। ভিটামিন য়াউবা থাউগী চাং খরা হাপ্পীবসু য়াই।
করিগুম্বা চাক্লেন অদু কমন ওইবা মথেলগা লোয়ননা পীজরবদি, চহি নৌরিবা অঙাংশীংনা মতিক চানা চাবা ফংদবা য়াই। নৌরিবা অঙাং অমদা মহাক মশাগী পুখম নত্ত্রগা তেঙ্গোত পীবনা মমা মপা নত্ত্রগা অতৈ শেন্নরিবা মীওই অদুনা অঙাংদুনা করি অমসুং কয়াম চাখ্রবগে হায়বদু খংবদা লাইহনগনি।
চহি নৌরিবা অঙাংশীংবু চানবা পুক্নিং থৌগৎপীগদবনি অমসুং মখোয়না চিঞ্জাক অমসুং কোল-লিক শীজিন্নবদা মতেং মথৌ তারকপা য়াই। চাউবদা থীন্থরবা নত্ত্রগা মীমান্নদ্রবা অঙাং অমনা চাবা অমসুং থকপদা অহেনবা মতেং মথৌ তারকপা য়াই।
চহি নৌরিবা অঙাং অমবু কয়াম তোইনা অমসুং কয়াম য়াম্না পীজগদগে হায়বগী ইনফোর্মেসন অদু মখাদা পীরি:
থা 6তগী 8 ফাউবদা:
অঙাংশীংবু খোম্লাং তোইনা পীথক্কদবনি অমসুং অতৈ চিঞ্জাকশীং নোংমদা অনিরক নত্ত্রগা অহুম্লক পীজগদবনি। মমা মপাশীংনা অপেৎপা নত্ত্রগা তকখায়রবা চিঞ্জাকশীংনা হৌরগা পীজগদবনি অমসুং খরা খরা কনবা চিঞ্জাক পীজবীগদবনি। শা, য়েরুম অমসুং ঙানচিংবা শা-য়েনগী চিঞ্জাকশীং অসি য়ারিবমখৈ ঙন্না পীজগদবনি অদুবু মখোয়দু তকখায়গদবনি, কুপহনগদবনি অমসুং অপীকপা মচেৎশীংদা শেগায়বিগদবনি। অমুক পীজবদা চমচ 2দগী 3না হৌদুনা মিলিলিটর 250 চনবা কপ অমগী শরুক 1⁄2 ফাউবা তপ্না তপ্না হেনগৎকদবনি।
থা 9দগী 24 ফাউবদা:
অঙাংশীংনা খোম্লাংগী মথক্তা অতৈ চিঞ্জাকশীং নোংমদা অহুমদগী মরিরক ফাউবা চাগদবনি। থা 9দগী 11 ফাউবগী অঙাংশীংবু অমুক পীজবদা মিলিলিটর 250গী কপ অমগী শরুক 1⁄2 পীজগদবনি। থা 12দগী 23 ফাউবগী অঙাংশীংদা অমুক পীজবদা মিলিলিটর 250গী কপ অমগী শরুক 3⁄4দগী অপুনবা 1 ফাউবা পীজবা য়াই। চহি 2 অমসুং মসিগী মথক্তা লৈবা অঙাংশীংদা মিলিলিটর 250গী কপ অমগী অপুনবা শরুক 1দি য়ামদ্রবদা পীজগদবনি। শা-য়েন্না শেম্বা চিঞ্জাকশীং হায়বদি শা, ঙা অমসুং য়েরুমশীং অসি য়ারিবমখৈ পীজবীগদবনি।
থা 12 শুরকপদা:
অয়াম্বা অঙাংশীংনা মপং ওইবা ‘য়ুমগী চিঞ্জাক’ চাবা ঙম্মি। মখোয়বু অপেৎপা চিঞ্জাকশীং অদুম পীজবা য়াই মরমদি নৌরিবা অঙাংশীংনা মদু চাবদা কোম্না থোকই। অহেনবা মচি ওইবা স্নেকশীং (উহৈ, ব্রেদ নত্ত্রগা হৱাই মরু য়াউবা ব্রেদকুম্বা) থা তরুক্তগী হৌদুনা পীজবা য়াই। করিগুম্বা চাক্লেন অমদা পীজরিবা চিঞ্জাক্কী মগুন নত্ত্রগা চাং অদু নেম্লবদি, নত্ত্রগা অঙাং অদু মখা তানা খোম্লাং পীথক্ত্রবা ওইরবদি, নুমিৎ খুদিংগী চাক্লেন অমা নত্ত্রগা অনি হেন্না শঙ্গোম কপ 1দগী 2 গা লোয়ননা পীজ-পীথকপা য়াই।
পীজরিঙৈ মতম অসি ফিজিকেল, সোসিএল অমসুং ইমোসনেল গ্রোথ অমসুং দিভেলপমেন্টবু প্রোমোট তৌরিবা তম্বগী, নুংশিবগী অমসুং ৱারি-ৱাতাইগী মতম্নি। মমা মপা নত্ত্রগা অতৈ শেন্নরিবা মীওইশীংনা পীজরিঙৈ মতমদা অঙাংশীংদা ৱারি শাবীগদবনি অমসুং নুপীমচা অমসুং নুপামচাশীংবু মান্ননা অমসুং খাংবা কন্না লোয়নবীগদবনি।
- চাক্লেন পীজবা মতমশীং অসিনা মমা অমসুং মপা নত্ত্রগা অতৈ য়েংশিনবীরবশীংনা অঙাংশীংগা লোয়ননা ৱারি-ৱাতাই শাবা অমসুং পাউ ফাউদোক্ননবা অমসুং মখোয়না তমশিন-খংজিনবদা সপোর্ত তৌনবগী তঞ্জা পী। মসিনা সোসিএল অমসুং ইমোসনেল দিভেলপমেন্ট শাগৎপদা মতেং পাংই।
- অঙাংশীংবু চানবা পুক্নিং থৌগৎপীবদি মরুওই অদুবু মখোয়দা নমদুনা পীজবদি তৌরোইদবনি। খোম্লাং থকচিনবগী চাং অমসুং চাউখৎপা খেৎনবনা মরম ওইদুনা অঙাং খুদিংগী মথৌ তাবদুসু খেৎনৈ। অঙাংশীং অসিদা হকথেংননা পীজবা মথৌ তাই। অপিকপা অঙাংশীংনা মশা মথন্তা চাবা তম্লকপা মতমদা মখোয়বু মতেং পাংবীগদবনি।
- করিগুম্বা অঙাং অমনা চিঞ্জাক মখল কয়া চাউ হায়বা য়াদ্রবদি, শেন্নরিবা মীওই অদুনা তোঙান তোঙানবা চিঞ্জাকশীং, মহাউশীং, টেক্সচরশীং অমসুং পুক্নিং থৌগৎপগী মওং শিজিন্নদুনা চাংয়েং তৌবা য়াই। করিগুম্বা অঙাং অদুনা ইন্টরেষ্ট অদু লায়না মাংলবদি শেন্নরিবা মীওই অদুনা পীজরিঙৈ মতমদা পুক্নিং চোইহনবা হন্থহনগদবনি।
- পীজ-পীথকপা মতমদা নুপীমচা অমসুং নুপামচাশীংদা চপ মান্ননা পুক্নিং চংবীবা তাই। মখোয়দা চপ মান্নবা চিঞ্জাক্কী মগুন অমসুং চাংদা পীবীগদবনি। মখোয় অনিমক্তা থা অহানবা থা তরুক ফাউবা খোম্লাং পীথক্কদবনি অমসুং থা তরুক্কী মতুংদা মতিক চাবা চিঞ্জাক্কী মথেল অমসুং চাং অদু পীবা মথৌ তাই। মমা অমসুং মপা অনিমক্তা অঙাংগী ন্যুত্রিসনগী মতাংদা খংহনবা অসি য়াম্না মরুওই। মমা মপা অনিমক্না মখোয়গী মচানুপী অমসুং মচানুপাশীংদা পীজবা মতমদা পুন্না তৌমিন্নগদবনি।
অঙাংশীংনা ভিটামিন A অসি না-য়েকপা থীংনবা, মখোয়গী মীৎ ঙাক-শেন্নবা অমসুং শিবগী রিস্ক হন্থহনবদা মতেং পাংনবগীদমক মথৌ তাই। ভিটামিন A অসি উহৈ অমসুং মনা-মশিং কয়াদা, অঙাংবা থাউ থোকপা পাম্বী, য়েরুম, শঙ্গোমগী পোত্থোকশীং, লিভর, ঙা, শা, ফোর্টিফাইদ ফুদশীং অমসুং খোম্লাংশীংদা ফংই। ভিটামিন A ৱাৎপা তোইনা থোকপা মফমশীংদা অৱাংবা দোজগী ভিটামিন A সপ্লিমেন্টশীং অসি থা 6তগী চহি 5 ফাউবগী অঙাংশীংদা থা মরিদগী তরুক খুদিংগী পিজবসু য়াই।
- করিগুম্বা মমা অদুনা মহাক্কী দাইট নত্ত্রগা সপ্লিমেন্টশীংদগী ভিটামিন A মতিক চানা ফংলবদি, অঙাংশিংনা থা 6 শুদ্রিফাউবদি খোম্লাং অসিনা ভিটামিন A গী খ্বাইদগী ফবা সোর্সনি। থা 6 তগী চহি 5 ফাউবগী অঙাংশিংনা ভিটামিন A অসি লিভর, য়েরুম, শঙ্গোমগী পোত্থোকশীং, ফেট য়াউবা ঙা, রেদ পাল্ম থাও, অমুনবা হৈনৌ অমসুং অৱাথবী, কমলা, নাপু মচুগী অথুম্বা আলু, মুনা শংবা মনা পানবা মনা মশীং অমসুং গাজরগুম্বা মখল মখা কয়াগী চিঞ্জাকশীংদগী ফংই।
- অঙাংশীংনা ভিটামিন A মতিক চানা ফংদ্রবদি শাথীরবা লায়নাশীং থেংনবা ঙমদে অমসুং নুমিদাংদা মীৎ উদবগী খুদোংথীবা থেংনবা য়াই। নুমিদাংৱাই অমসুং নুমিদাংদা উবগী নুংঙাইতবা লৈরবদি মঙোন্দা ভিটামিন A ৱাৎলম্বা য়াই। অঙাং অদু ত্রেন তৌরবা হেলথ ৱার্কর অমদা অৱাংবা-দোজ য়াউবা ভিটামিন সপ্লিমেন্টশীং পীদুনা লায়েংনবগীদমক পুবীগদবনি।
- দাইরিয়া অমসুং মিজলসনা অঙাংগী মশাদগী ভিটামিন A লৌথোকই। দাইরিয়া নত্ত্রগা মিজলসনা মতম শাংনা নারবা নত্ত্রগা শাথীনা মচি কাদ্রবা অঙাং অদু ত্রেন তৌরবা হেলথ ৱার্কর অমদগী লৌবা ভিটামিন Aগী দোজ ৱাংনা য়াউবা সপ্লিমেন্টশীং পীজদুনা লায়েংবীগদবনি।
- ভিটামিন A ৱাৎপনা নাহল্লে হায়না চিংনবা মফমশীংদা লৈবা অঙাংশিংদা দাইরিয়ানা নারবা অমসুং করিগুম্বা মখোয়দুনা থা অমগী মমাংদা মদু চাখিদবা ওইরবদি, নত্ত্রগা করিগুম্বা মখোয় অদু হান্ননা থা মরিদগী তরুক ফাউবগী মরক্তা চাং নাইনা ভিটামিন A চাখিদবা ওইরবদি মখোয়দা ভিটামিন A সপ্লিমেন্ট অমা পীজগদবনি।
- মিজলসনা নাবা অঙাংশীংদা ভিটামিন A অসি নারে খংবা নুমিত্তুদা, মথংগী নুমিত্তা দোজ অমা অমসুং অতোপ্পা দোজ অমা য়ামদ্রবদা চয়োল অনি লৈরগা পীজগদবনি।
- জিঙ্ক (টেব্লেট নত্ত্রগা সিরপ) অসিসু নুমিৎ 10দগী 14 ফাউবা দাইরিয়াগী শাথীবা অমসুং মতম হন্থহন্নবা অমসুং অঙাং অদু থা অনিফাউবা দাইরিয়া অমুক হন্না নাদনবা পীজবা য়াই। থা 6কী মথক্তা লৈবা অঙাংশীংগী ওইনা দোজ অসি নোংমদা মিলিগ্রাম 20, থা 6কী মখাদা লৈবা অঙাংশীংদা নোংমদা মিলিগ্রাম 10 ওইগদবনি।
অঙাংশীংনা মখোয়গী ফিজিকেল অমসুং মেন্টেলগী তৌবা ঙম্বশীং অমসুং এনেমিয়া ঙাকথোক্নবা আইরন য়াম্না য়াউবা চিঞ্জাকশীং মথৌ তাই। আইরনগী খ্বাইদগী ফবা সোর্স অসি লিভর, শদুম অমসুং ঙাগুম্বা শাগী সোর্সশীং অসিনি। আইরনগী অতৈ অফবা সোর্সশীংদি আইরন-ফোর্টিফাইদ চিঞ্জাকশীং অমসুং আইরন সপ্লিমেন্টশীংনি।
দাইটতা আইরন ৱাৎপা হায়বসি এনেমিয়া থোক্লক্নবগী কমন ওইবা মরম্নি। মেলেরিয়া অমসুং হুকৱার্ম (hookworm)দগীসু অঙাংশীং অসি এনেমিয়ানা নারকপা য়াই। আইরন ৱাৎপনা অঙাংশীং অমসুং পুংকক চাউবা অঙাংশীংদা ফিজিকেল অমসুং মেন্টেল দিভেলপমেন্ট শোন্থহনবা য়াই। ইচম চম্বা আইরন ৱাৎপনফাউবা ইন্টেলেকচুএল দিভেলপমেন্টদা শোকহনবা য়াই। এনেমিয়া অসি মালেমদা লৈবা খ্বাইদগী কমন ওইবা ন্যুত্রিসনগী দিসওর্দরনি।
আইরন অসি লিভর, শা অমসুং ঙাগুম্বা শাগী চিঞ্জাকশীংদা ফংই। মসি হৱাই-চেংৱাইগুম্বা মনা মশীংগী চিঞ্জাকশীংদসু ফংই। গেহু অমসুং চুজাক্কী তকখায়বা মফোল, থুম, ঙাগী সোস নত্ত্রগা নুংহৱাইগী সোসনচিংবা চিঞ্জাকশীং অসি করিগুম্বা মতমদা আইরনগা ফোর্টিফাইদ তৌই। আইরন য়াম্না য়াউবা চিঞ্জাকশীংনা এনেমিয়া থীংবদা মতেং পাংই। মখোয় অদুবু ভিটামিন Cগা লোয়ননা চাবনা দাইজেষ্টিভ সিষ্টেমনা আইরনবু হেন্না চুপশীনহনবদা মতেং পাংই।
খুৎকী খুবাক অমসুং লৈ অমসুং মিৎপান অমসুং চিনবান অসি ঈ থাংলক্তবা অমসুং চোকথবা ফাউরকপা অমসুং শ্বর হোনবা ঙম্লক্তবা অসি এনেমিয়াগী লাইওংগী মনুং চল্লি।
চহি 2গী মখাদা লৈবা অঙাংশীংদা:
- এনেমিয়ানা কোওর্দিনেসন অমসুং বেলেন্সকী প্রোব্লেমশীং থোকহল্লকপা য়াই, অমসুং অঙাং অদু হৈনিংদবা অমসুং শান্ননিংদবা উৎলকপা য়াই। মসিনা অঙাং অদুবু ৱারি-ৱাতাই শাবগী তৌবা ঙম্বা অমসুং ইন্টেলেকচুএল দিভেলপমেন্টদা শোকহনবা য়াই।
- অঙাং অদুনা সপ্লিমেন্ট অমসুং মল্টিপল ভিটামিন অমসুং মিনরেল পাউদরনচিংবা আইরন য়াউবা ভিটামিন অমসুং মিনরেলনা শেম্বশীংদগী কান্নবা ফংবা ঙম্মী। শেন্নরিবা মীওই অদুনা থা 6তগী হেনবা অঙাংশীংগীদমক পাউদরশীং অসি য়ুমদা শেম্বা চিঞ্জাকশীংদা কোম্না য়ান্সিনবা য়াই।
মীরোনবী অমসুং ইনখৎলক্লিবী নুপীমচাশীংদা:
- অঙাং উনবা মতমদা এনেমিয়ানা হেমোরেজ অমসুং ইনফেক্সনগী রিস্ক থোকহল্লকপা য়াই। মসিনা মমা শিহন্নবগী মরুওইবা মরম অমনি। এনেমিয়ানা নাবা মমাশীংনা পোকপা অঙাংশীং অসি তোইনা লুম্বা হন্থবা অমসুং এনেমিয়ানা নাগল্লি।
- মীরোনবী নুপীশীংগী আইরন সপ্লিমেন্টশীংনা মমা অমসুং মচা অনিমকপু ঙাকথোকই। এনেমিয়ানা নাবা ইনখৎলক্লিবী নুপীমচাশীংসু চয়োলগী ওইবা আইরন-ফোলিক এসিদ সপ্লিমেন্ট অমদগী মখোয়গী আইরন ষ্টোরশীং শেম্নবা অমসুং মখোয়গী মশা অদু তেক-কায়দনা মীরোন্নবা শেম-শাবা ঙম্মী।
মেলেরিয়া অমসুং হুকৱার্ম অসি এনেমিয়া থোকহন্নবগী মরুওইবা মরম অমনি। মেলেরিয়ানা নারিঙৈদা এনেমিয়া লায়েংনবা আইরন সপ্লিমেন্টশীং চাবনা এনেমিয়া অদু হেন্না শাথীরকপা য়াই।
মেলেরিয়াগী মরমদা:
- মেলেরিয়া নাগনবা মফমদা লৈবা অঙাংশীংনা আইরন য়াউবা পাউদরশীং য়াউনা আইরন অমসুং ফোলিক এসিদ প্রিপারেসনশীং অসি মেলেরিয়ানা নারে খংদোক্তুনা লায়েংদ্রিবমখৈ অমসুং এনেমিয়া লৈব্রা হায়বদু য়েংথোক্ত্রিবমখৈ চারোইদবনি।
- মহৌশানা, মেলেরিয়া নাগনবা মফমশীংদা লৈবা অঙাংশীংদা আইরন য়াউবা ভিটামিন অমসুং মিনরেলগী প্রিপারেসনশীং নত্ত্রগা সপ্লিমেন্টশীং অসি ফোর্টিফাইদ ফুদ অমগী খুত্থাংদা পীবা নত্ত্রবদি পীবীরোইদবনি।
- মেলেরিয়া নাগনবা মফমশীংদা লৈরিবা মীরোনবী নুপীশীং, মমাশীং, মপাশীং অমসুং অতৈ শেন্নরিবা মীওইশীং অসিনা মখোয়গী অঙাংশীংগীদমক আইরন সপ্লিমেন্টশীং শিজিন্নবগী মতাংদা ত্রেন তৌরবা হেলথ ৱার্কর অমদা হংবা মথৌ তাই।
- মেলেরিয়া থীংবদা মতেং পাংনবা, অঙাংশীং, মীরোনবী নুপীশীং অমসুং মমাশীং অমসুং অতৈ ইমুং-মনুংগী মীওইশীংনা তিলহৎ হিদাক্তা লুপথোক্লবা কাংখলশীংগী মনুংদা তুমগদবনি।
তিন-কাংশীংগী মরমদা:
- তিন-কাংশীং য়াম্না মরাং-কায়না লৈবা মফমশীংদা লৈবা অঙাংশীং অদুবু চহি অমদা অনিদগী অহুম্লক ফাউবা রেকমেন্দ তৌরবা দিৱার্মিং (এন্থেলমিন্টিক) য়াউনা লায়েংথোক্কদবনি। অঙাংদুবু চাং নাইনা দিৱার্মিং (Deworming) তৌবনা তিন-কাংশীংনা থোকহনবা এনেমিয়া অদু লায়েংবদা মতেং পাংবতা নত্তনা অঙাংশিং অদুদা চানিং থক্নিংবা অমুক হন্না ফাউহনবদা মতেং পাংই। অফবা হায়জিন (hygiene) লৈহনবনা তিন-কাংশীং থিংবা ঙম্মী। অঙাংশীংনা লেত্রিন মনাক্তা শান্নরোইদবনি, সাপোন অমসুং ঈশীং নত্ত্রগা মসিগী মহুৎশিনবা য়াবা উৎ অমসুং ঈশীংগুম্বনা মখোয়গী মখুৎ অদু তোইনা হামদোক্কদবনি অমসুং তিন কাংনা নাহল্লকপা থিংনবা খোংউপ নত্ত্রগা সেন্দলশীং তোংগদবনি।
- তিন-কাংশীং লৈগনবা মফমশীংদা লৈবা মীরোনবী নুপীশীং অদুবু রেকমেন্দ তৌরবা দিৱার্মিং মেদিকেসন অমনা লায়েংথোক্কদবনি।
আইওদিন অসি মীরোনবী নুপী অমসুং পীক্লিবা অঙাংগী দাইটতা য়াউহনবা অসি মরুওইনা অঙাংদুগী ব্রেইন চাউখৎহন্নবগীদমক য়াম্না হেন্না মরুওই। মসি তম্বগী মীমান্নদবা অমসুং চাউবা থীলহনবা থীংবদা মতেং পাংনবগীদমক য়াম্না মরুওই। অচম্বা থুম শীজিন্নবগী মহুত্তা আইওদাইজ তৌরবা থুম শিজিন্নবনা মীরোনবী নুপী অমসুং মখোয়গী অঙাংশীংদা মখোয়না মথৌ তারিবা আইওদিন অদু পী।
- আইওদিনগী চাং খরা অসি অঙাংশীংগী গ্রোথ অমসুং দিভেলপমেন্টগীদমক য়াম্না মরুওই। করিগুম্বা নুপী অমনা মীরোল্লিঙৈ মতমদা আইওদিন মতিক চানা লৌহৌদ্রবদি মহাক্কী মচা অদু মেন্টেল দিসএবিলিটি নত্ত্রগা তাবা নত্ত্রগা ঙাংবা ঙমদনা পোক্লকপা য়াই। করিগুম্বা অঙাং অদুনা অঙাং ওইরিঙৈ অমসুং পুংকক চাউরবা মতমদা আইওদিন মতিক চানা ফংখিদবা ওইরবদি মহাক্কী ফিজিকেল, মেন্টেল নত্ত্রগা কোগনিটিভ দিভলেপমেন্টতা থেংথহল্লকপা য়াই। খজিক্তং ৱাৎখিবনফাউবা লর্নিংগী এবিলিটি হন্থহনবা অমসুং অনেম্বা ইন্টেলিজেন্স লৈহনবা য়াই।
- থাইরোইদ গ্ল্যান্ড মওং চুমদনা চাউথোকহন্দুনা ঙকশম পোমথোকহনবা গোইটর (Goitre) হায়রিবসি দাইটতা আইওদিন য়াউদ্রে হায়বগী খুদম্নি। মীরোনবা ঙল্লিঙৈদা আইওদিন ৱাৎপনা মিসকেরিএজ নত্ত্রগা ষ্টিলবার্থকী রিস্ক হেনগৎহল্লি।
- ইচম চম্বা থুমগী মহুত্তা আইওদাইজ তৌরবা থুম শিজিন্নবনা মীরোনবী নুপী অমসুং অঙাংশীংদা মখোয়না মথৌ তারিবা আইওদিন অদু পী। আইওদাইজ তৌরবা থুম অসি ইমুং মনুং পুম্নমক্কী ওইনা শাফৈ অমসুং মসিখক্তনা থোং থাকপা খুদিংমক্কী মথৌ তারিবা থুম অদু ওই। ইমুং মনুংশীংনা মওং চুম্না মার্ক তৌরবা অমসুং পেকেট শেম্লবা অফবা মগুন লৈবা আইওদাইজ তৌরবা থুমখক্তমক শোয়দনা লৈগদবনি। মমাশীংনা মীরোল্লিঙৈ মমাং, মনুং অমসুং মতুংদা আইওদাইজ তৌরবা থুমখক্তমক চাগদবনি। মমা অমসুং মপাশীংনা মখোয়গী অঙাংশীংনা চারিবা থুম অদু শোয়দনা আইওদাইজ তৌরবা ওইহনগদবনি।
অঙাং অদুনা চাবা অমসুং থকপা হেনগৎলক্লিবমখৈ, দাইরিয়া নাবগী রিস্কসু হেনগৎলকই। অঙাংশীংগী গ্রোথ অমসুং দিভেলপমেন্টদা মথৌ তারিবা ন্যুত্রিএন্টশীং অমসুং এনর্জি মাংহল্লিবা দাইরিয়া অমসুং অতৈ অনাবশীং অসিবু মরুওইনা থোকহল্লিবসি চানবা চিঞ্জাক জর্মশীং য়াউবদগীনি। অফবা হায়জিন, শাফবা ঈশীং অমসুং চিঞ্জাকশীং মওং চুম্না শিজিন্নবা, শেম-শাবা অমসুং থমজিনবনা অনাবশীং অসিবু থীংবদা য়াম্না মরুওই।
- অঙাংশিংনা চাউখৎলকপা অমসুং চৎপা হৈরকপগা লোয়ননা পোৎ খুদিংমক মখোয়গী মচিন্দা হাপচিল্লি। মখোয়গী অকোয়বদা লৈরিবা পুম্নমক মখোয়না খংনবা হোৎনবা মরম্না মখোয়না মহিকশিং অসি লায়না লৌশিল্লি। মরম অসিদগী মমা মপা অমসুং অতৈ শেন্নরিবা মীওইশীংনা সাপোন্না খুৎ-শা হামদোকপনচিংবা অফবা হায়জিন লৈহনবা তাই। মখোয়না চিঞ্জাকশীং নিংথীনা শাবা, অফবা ঈশীং শিজিন্নবা অমসুং অকোয়রোন অদু লু-নান্না থম্বসু মথৌ তাই। থৌওং অসি দাইরিয়া অমসুং অতৈ অনাবশীং থীংবদা অমসুং অঙাং অমগী হকশেল ঙাক-শেন্নবগীদমক য়াম্না মরুওই।
- চিঞ্জাকশীং অসি শেম-শারবা মতুং খুদক্তা পীজবীগদবনি অমসুং অরেম্বশীং অদু শাফগদবা মওংদা থমজিনবীগদবনি। তরু-তনানবা কোল-লিক অমসুং লৈমায়শীং অসি চিঞ্জাক শেম-শাবা অমসুং পীজবদা শিজিন্নগদবনি। অঙাংশীংবু তরু তনানবা কপ অমসুং তেঙ্গোত্তা পীজগদবনি। বোটল অমসুং মচিনশীং অদু শোকপীরোইদবনি মরমদি মখোয় অদু তরু তনান্না থম্বা হায়বসি অরুবা ওই।
- চিঞ্জাকপু শাফবা মওংদা থম্নবা মরুওইবা লম্বী মঙাদি: মদু তরু তনান্না থম্বা; তোখায়বা অতেকপা অমসুং অথোংবা চিঞ্জাকশীং; মদু শাফবা টেম্পেরেচর অমদা থম্বা; অমসুং অতেকপা চিঞ্জাকশীং অদু শাফবা ঈশীংদা চামথোকপা।
নারিঙৈ মতমদা, অঙাংশীংনা অহেনবা মহি-মনাইশীং অমসুং চানবগীদমক পুক্নিং থৌগৎপা মথৌ তাই, অমসুং খোম্লাং ইল্লিবা অঙাংশীংদি হেন্না তোইনা খোম্লাং ইনবীবা মথৌ তাই। নারুরবগী মতুংদা, অনাবা অদুনা মরম ওইদুনা মাংখিবা এনর্জি অমসুং মচি ওইবা চিঞ্জাকশীং অদু হঞ্জিনহন্নবা অঙাংশীংবু হান্নদগী হেন্না পীজবা তাই।
- অঙাংশীংদা দাইরিয়া, মিজলস নত্ত্রগা ন্যুমোনিয়াগুম্বনা নাবা মতমদা, মখোয়দা চানিং থক্নিংবা হন্থরকই অমসুং মখোয়গী হকচাং অদুনা চিঞ্জাক ফজনা শিজিন্নবা হন্থরকই। করিগুম্বা অঙাং অদু চহি অমদা কয়ারক হন্না নারবদি মহাক্কী গ্রোথ অদু তপথখিনি নত্ত্রগা লেপখিনি।
- অনাবা অঙাং অমবু চানবা পুক্নিং থৌগৎপীবা হায়বসি য়াম্না মরুওই। অনাবা অঙাংশীংদা লাম্বা পোক্তবা মরম্না মসি অরুবা ওইবদি য়াই। মমা মপা নত্ত্রগা অতৈ শেন্নরিবা মীওইশীংনা অঙাং অদুনা পাম্বা চিঞ্জাকশীং অমুক্তদা চাং য়ামদনা অমসুং য়ারিবমখৈ তোয়না পীবিগদবনি। অহেনবা খোম্লাং ইনবীবা হায়বসি য়াম্না মরুওই মরমদি মসিনা ইনফেক্সনশীংদগী ফগৎলকপদা মথৌ তারিবা ন্যুত্রিএন্টশীং অদু পীবা ঙম্মী।
- অনাবা অঙাং অমবু য়ারিবমখৈ তোয়না থক্ননবা পুক্নিং থৌগৎপীবা য়াই। দিহায়দ্রেসন (হকচাংদা মহি ৱাৎপা) হায়বসি দাইরিয়ানা নাবা অঙাংশীংদদি শাথীবা প্রোব্লেম অমনি। মহি-মনাই মরাং কায়না থকপনা দিহায়দ্রেসন থীংবদা মতেং পাংগনি। অঙাং অমা দাইরিয়ানা নাবা মতমদা, মহি অমসুং মপংশীংগা লোয়ননা অশেংবা ঈশীংদা ওরেল রেহাইদ্রেসন সোল্ট (ORS) পীথকপনা দিহায়দ্রেসন থীংবা ঙম্মী। অঙাং অদুদা নুমিৎ 10দগী 14 ফাউবগী ওইনা নুমিৎ খুদিংগী জিঙ্ক সপ্লিমেন্ট অমা পীজবনা দাইরিয়াগী শাথীবগী চাং হন্থহনবা ঙম্মী। অঙাং অদুনা নাবা হৌখিবা মতমদা লৈখিবা অরুম্বা অদু হঞ্জিনবা ঙমদ্রিবফাউবদি অঙাং অদু অনাবা অমদগী মপুং ফানা ফগৎলে হায়না লৌরোই।
- করিগুম্বা অঙাং অমবু থুনা লায়েংহৌদ্রবদি দাইরিয়ানা শিহনবা য়াই। করিগুম্বা দাইরিয়া অমসুং চানিং থক্নিংবা ফাউদবদুনা মতম খরা শানা লৈথরবদি, মমা, মপা নত্ত্রগা শেন্নরিবা মীওই অদুনা ত্রেন তৌরবা হেলথ ৱার্কর অমা তান্নবা মথৌ তাই।
য়াম্না পাবা অমসুং/নত্ত্রগা কা-হেন্না চাউবা অঙাংশীংদা অখন্নবা মেদিকেল কেয়র মথৌ তাই। মখোয়বু ত্রেন তৌরবা হেলথ ৱার্কর নত্ত্রগা হেলথ ফেসিলিটি অমদা কুপ্না য়েংনবা অমসুং লায়েংনবা পুবিগদবনি।
- অনাবা নত্ত্রগা ইনফেক্সন লোয়ননা মতম খরা মতিক চাবা ন্যুত্রিসন পীখিদবনা অঙাং অমবু খুদোংথীনিঙাই ওইনা মচি কাহন্দবা য়াই। অঙাং অদুবু অখন্নবা চিঞ্জাক অমসুং হিদাক্না অথুবা মতমদা লায়েংবা মথৌ তাই। মহাকপু খ্বাইদগী নকপা হেলথ কেয়র প্রোভাইদর অমদা চুমদ্রিংনা পুবিগদবনি।
- য়াম্না কা হেন্না মালন্যুত্রিসন লৈবা অঙাংদি মশা য়াম্না পাই। মখোয়গী হকচাংগী শরুক খরদা, মহৌশানা খোংপাক অমসুং খোংদা অপোম্বসু লৈবা য়াই। ত্রেন তৌরবা হেলথ ৱার্কর অমনা অখন্নবা বেন্দ অমা শিজিন্নদুনা মথক থংবা পাম্বোম অদুগী নাপ ওন্দুনা নত্ত্রগা খোং অনিমক্তা মান্ননা অপোম্বা লৈব্রা হায়না চেক তৌদুনা অমসুং অঙাং অদুগী অরুম্বা অমসুং অৱাংবা অদু ওন্দুনা শাথীবা মালন্যুত্রিসন অদু খংদোকপা ঙম্মী।
- শাথীনা মালন্যুত্রিসন লৈরবা অঙাং অমা লায়েংবা হায়বসি হেলথ কেয়র প্রোভাইদর অমনা পাংথোকহনবা তাই। লাইয়েং অদু অঙাং অদু কয়া য়াম্না নারবগে হায়বদুগী মখা পোল্লি। থা 6কী মথক্তা লৈবা অঙাংশীংদি অখন্নবা রেদি-তু-য়ুজ থেরাপ্যুতিক ফুদ (RUTF) অমনা লায়েংবা য়াই। মসি অঙাং অদুনা ফগৎলকপদা মথৌ তারিবা ন্যুত্রিএন্ট পুম্নমক য়াউরবা হান্ননা পেকেজ তৌরবা চিঞ্জাক অমনি। RUTF অসি অঙাংগীদমক্তদি পেকেট অদুদগী চুমদ্রিংনা চাবদা লায় অমসুং অতৈ চিঞ্জাক নত্ত্রগা ঈশীংগা য়ান্সিন্নবগী মথৌ তাদে অমসুং মফম অমদা হেক্তা শিজিন্নবা য়াই। মমা মপা নত্ত্রগা অতৈ শেন্নরিবা মীওইশীংদা অঙাং অদু কমদৌনা লায়েংগদগে হায়বগী ইনফোর্মেসনগা কোন্ননা চয়োল অমা শিজিন্ননবা RUTFকী সপ্লাইগা পী। লায়েং অদুগী শরুক অমা ওইনা হিদাক-লাংথকশীংসু পী। অঙাং অদু হেলথ কেয়র প্রোভাইদর অদুগী মনাক্তা মহাক্কী প্রোগ্রেস অদু য়েংশিন্নবা চয়োল খুদিংগী পুবীগদবনি।
- RUTF চাবা ঙমদবা, অতৈ মেদিকেলগী প্রোব্লেমশীং লৈবা নত্ত্রগা থা 6কী মখাদা লৈবা অঙাংশীংগী ওইনদি হেন্না ইন্টেন্সিভ ওইবা লায়েং মথৌ তাই। কেসশীং অসি পুং 24 চুপ্না মেদিকেল কেয়র, হিদাক ওইবা শঙ্গোম অমসুং খোম্লাং পীবগী ঙাক্লৌ পীবা ঙম্বা হোস্পিটাল নত্ত্রগা অতৈ ফেসিলিটিশীংদা রিফর তৌগদবনি।
- শাথীবা মালন্যুত্রিসন লৈবা অঙাংশীংদি অতৈ অঙাংশীংদগী হেন্না য়াংনা ঈংগল্লি মরম অদুনা মখোয়দু মতম চুপ্পদা লুম্বু লুম্বু শানা থম্বীগদবনি। মমা নত্ত্রগা শেন্নরিবা মীওই অদুগী উনশাগা থেংননা থম্বীবনা অঙাং অদুবু লুম্বু লুম্বু শানা লৈহনবদা মতেং ওইহনগনি। মমা অমসুং মচা অনিমক ফিনা কুপশিনবীগদবনি। অঙাং অদুগী মকোক অদুসু কুপশিনবীগদবনি।
- শাথীবা মালন্যুত্রিসনগা লোয়নবা অঙাংশীং অসিগী অখন্নবা ন্যুত্রিসনগী লায়েং মথৌ তারগসু, খোম্লাং অসিনা ন্যুত্রিএন্টশীংগী মরুওইবা হৌরকফম অমসুং লায়নাদগী ঙাকথোক্নবা ওইরি। অখন্নবা লায়েং (য়ুম নত্ত্রগা ফেসিলিটি অমদা) অদুগী মথক্তা খোম্লাং ইনবীরিবা অঙাংশীং অদু মখা তানা খোম্লাং ইনবীগদবনি।
সোর্স: UNICEF


text:
প্রধান মন্ত্রি সুরক্ষা বিমা যোজনা
পেজ অসিনা প্রধান মন্ত্রি সুরক্ষা বিমা যোজনা স্কিমগী মতাংদা তাক্লি।
প্রধান মন্ত্রি সুরক্ষা বিমা যোজনা (PMSBY – স্কিম 1 – এক্সিদেন্টেল দেথ ইন্সুরেন্সকীদমক)
ইলিজিবিলিটি
চহি 18দগী 70 ফাউবগী মনুংদা লৈবা বেঙ্ক একাউন্ট লৈবা মীওই কাংলুপ্না য়াউবা য়াগনি।
প্রেমিয়ম
চহিদা লুপা 12 থীগনি।
পেমেন্টগী মওং
প্রেমিয়ম অসি বেঙ্কনা সবস্ক্রাইবরশীংগী একাউন্টদগী হকথেংননা ওটো-দেবিট তৌগনি। মসিখক্তনা শেল থীনবগী মওং ওইরি।
রিস্ক কোভরেজ
- এক্সিদেন্টতা শিবা অমসুং মপুং ফানা শোয়নায়রবদি – লুপা লাখ 2 পীগনি, অমসুং
- নামা শোয়নাইবগীদি লুপা লাখ 1 পীগনি।
ইলিজিবিলিটি
বেঙ্ক একাউন্ট লৈবা অমসুং বেঙ্ক একাউন্ট অদুদা আধার নম্বর লিঙ্ক তৌরবা মীওই অমহেক্তনা স্কিম অসি য়াউনবগীদমক চহি খুদিংগী জুনগী তাং 1গী মমাংদা বেঙ্কতা অচম্বা ফোর্ম অমা পীশিনবা তাই। ফোর্ম অদুদা নোমিনিগী মমীং পীবা মথৌ তাই।
রিস্ক কোভরেজগী টর্মশীং
মীওই অমনা স্কিম অসি চহি খুদিংগী খনবা তাই। মহাক্না মতম শাংনা মখা চত্থহনবসু য়াই, অমসুং মসিদদি বেঙ্ক অদুনা মহাক্কী একাউন্ট অদুদগী চহি খুদিংগী ওটো-দেবিট তৌগনি।
স্কিম অসি কনানা ইমপ্লিমেন্ট তৌগনি?
স্কিম অসি পব্লিক সেক্টর জেনেরেল ইন্সুরেন্স কম্পনি পুম্নমক্না অমসুং স্কিম অসি য়াউবা অমসুং হিরম অসিগীদমক্তা বেঙ্কশীংগা খুৎশম্নবা পাম্বা অতৈ ইন্সুরর পূম্নমক্না ওফর তৌগনি।
গবর্নমেন্টকী কন্ত্রিব্যুসন
- তোঙান-তোঙানবা মিনিষ্ট্রি কয়ানা মখোয়গী বেনিফিসরিগী তোঙান-তোঙানবা কেটেগোরিশীংগী প্রেমিয়ম অসি মখোয়গী বদজেটতগী নত্ত্রগা ক্লেম লাক্ত্রবা শেলদগী বদজেট অসিদা শেম্বা পব্লিক ৱেলফেয়র ফন্দদগী কো-কন্ত্রিব্যুট তৌবা য়াই। মসি চহি অদুগী মনুংদা তোখায়না লেপ্পা য়াই।
- কমন পব্লিসিটি এক্সপেন্দিচর অসি গবর্ণমেন্টনা পুগনি।
সোর্স: PIB


text:
লাইরৈপাক য়ৌনবা অমত্ত ঙায়রবা লম্বেল যীশুরা?
ৱাহং: লাইরৈপাক য়ৌনবা অমত্ত ঙায়রবা লম্বেল যীশুরা?
পাওখুম: “ঐহাক মপুং ওইনা অফবা মীশক অমনি, অদুনা ঐহাক লাইরৈপাক চতকনি।’’ “অশেঙবমকনি, ঐহাক ফত্তবা থবক খরদি তৌই, অদুবু ঐহাক অফবা থবকনা হেন্না তৌই, অদুনা ঐহাক লাইরৈপাক চতকনি।’’ “ঈপুরোয়না ঐহাকপু বাইবল শাগোন্নদে হায়দুনা নোরোক্তা থাব তৌরোই। মতমসে য়াম্না হোংখ্রে!” “তশেংনমক্কী ফত্রে খঙনরবা অঙাংবু ওত নৈবা অমদি মীহাতপা মখোয়শিং অসিতমক নোরোক্তা চতকনি।’’
হায়রিবশিং অসি মী অয়াম্বগী মরক্তা চুমই লৌনবা ঙাক্তনি, অদুবু অচুম্বা নত্তে, মীনম্বা ঙাক্তনি। মালেমসিবু পাল্লিবা, সৈতান, হায়রিবসিনা ঐখোয়গী কোক্তা ৱাখলশিং অসি চঙহল্লি। মহাক, অমসুং মহাক্কী লম্বীদা চতপশিং, ঈপুরোয়গী য়েক্নবনি (1 পিতর 5:8)। সৈতান্না মশামকপু মতম চুপ্পদা অফবা শাই (2 কোরিন্থীয় 11:14), অসুম্না ঈপুরোয়গী নত্তবা মী পুম্নমক মহাক্না খুদুম চল্লি। “ঈপুরোয়গী মশক ওইরিবা খৃষ্টগী মতিক মঙালগী অফবা ৱাপাওগী মঙাল অদু ঙান্থোক্তননবা, মখোয়গী মরক্তা থাজদবশিংগী পুক্লিংবু তাইবংপানবা অসিগী লাই সৈতান অসিনা মিত তাংহললে” (২ কোরিন্থীয় 4:4)।
পাপ মচা মচাশিং তৌববু ঈপুরোয়না থৌশাদে, অদুগা নোরোক হায়রিবসিসু “ফত্তবা” মীওইশিংতগীনি হায়না থাজনরিবসি মীনম্বনি। পাপ পুম্নমক্না ঐখোয়বু, “খজিক্তং ঙাইহাক্তং” ঙাঙবফাওবদা ঈপুরোয়দগী তোখাইনা থমই। মী খুদিংমক পাপ তৌই, ফনা ফবা ঐদুনসু মশানা হোতনরগা লাইরৈপাক য়ৌবা ঙমগদবা মী অমত্তা লৈতে (রোমীয় 3:23)। লাইরৈপাক য়ৌবা হায়বসি অফবা থবকনা ফত্তবা থবক্তগী য়াম্না হেন্না তৌরগা য়াব নত্তে: মসিদা য়ানরবদি ঐখোয় পুম্নমক মাঙবা শোয়দে। “অসুমনা মসি ঈপুরোয়গী থৌজালগী মপান্না ঐরবদি, থবক্তগী অমুক ঐররোই, নত্রবদি থৌজাল অদু থৌজাল অমুক ওইদ্রে (রোমীয় 11:6)। লাইরৈপাক য়ৌবা লম্বী খঙনবা ঐখোয়না তৌবা য়াব অফবা অমত্তা লৈতে (তিতা 3:5)।
নখোয় অখুবা থোঙ অদুদা চঙউ। নোরোক তম্বা লম্বী অদুদি পাকপনি, অদুগা থোঙ্গাল অদুসু লাওবা মরমনা মী অয়াম্বনা মদুদা চঙনিংই (মাথি 7:13)। পাপকী পুন্সিদা লেল্লিবা, অদুগা ঈপুরোয় থাজববু ময়াম্না পামনদে হায়দুনা থৌওইদ্রবা, মী খুদিংমক ঈপুরোয়না কনবীবা তৌরোই। মসিগী মনুংদা, তাইবংপাল অসিগী লীচত মাতুংইন্না, অতিয়াগী পাঙ্গলগী মপু, হায়বদি হায়বা ইন্দবগী মচাশিংদা হৌজিক থবক তৌরিবা থৱায়গী মতুংইন্না, নখোয়না মমাংঙৈদা চতলমই (এফিসি 2:2)।
ঈপুরোয়না মালেম অসিবু শেমখিবা মতমদুদা খুদিংমক মপুং ফারমই। খুদিংমক অফবা ওইরমই। মথংদা মহাক্না আদম অমসুং ইব শেমখি, মখোয় মশাগী অপাম্বা তৌহনখি, মরম অদুনা ঈপুরোয়না হায়বা ইনগদ্রা নত্রগা ইল্লোইদ্রা মখোয় মশা মশাগী অপাম্বগী মখা পোল্লমই। অদুবু ঈপুরোয়না ইহান হান্না শেমখিবা মী ওইখিবা, আদম অমসুং ইব, সৈতান্না ইনশিনবদগী ঈপুরোয়না হায়বা ইনখিদে, অদুনা পাপ লঙজখি। মসিনা মখোয়বু (মখোয়গী তুংদা লাকখিবা মী খুদিংমক, ঐখোয় য়াওনা) ঈপুরোয়গা নক্নবা মরী থম্বা ঙমহন্নদ্রে। মহাক্তি মপুং ফাবনি, অমসুং অশেঙবনি, অদুনা অরানবা তৌববু ৱায়েনবা ঙমগনি। পাপচেনবা ওইনা, মসিদা ঐখোয়না ঐখোয় ইশাগী ঐনা করিমত্তা তৌবা ঙমদে। মরম অসিনা, ঈপুরোয়না মহাক্কা লোয়ননা লাইরৈপাক্তা লম্বী অমা শেম্বীরে। “মরমদি ঈপুরোয়না মালেম অসিবু অসুক্কী মতিক নুংশিজৈ মদুদি মহাক্না মহাক্কী অমত্তা ঙায়রবা মচানিপাবু ঐখোয়দা পীনবীরে, হায়বদি মহাকপু থাজবা মহাক অদু মাঙখিবদি লায়রদুনা লোমনাইদবা পুন্সিদুম ফংগনি (যোহন 3:16)। ‘‘মরমদি পাপ তৌরুবগী মহৈদি শিবা হায়বসিনি, অদুবু ঐখোয়গী মপূ ইবুঙো যীশু খৃষ্টগী মতেঙনা ঐখোয়বু লোমনাইদবা পুন্সিদা হিংহল্লি’’ (রোমীয় 6:23)। ঐখোয় অমুক হন্না পাপ চেন্দনবা ঐখোয়দা মহাক্না লম্বী অদু তাক্নবা অমদি পাপকীদমক শিদোক্নবা যীশু পোকখি। মহাক্না শিবা মতুং নুমিত হুমনি শুবদা, মহাক মোংফমদগী হৌগতলকখি (রোমীয় 4:25), অশিবা মায়থিবা পীরবনি উতখি। ঈপুরোয়গা মীওইবগা লৈনবা মরীগী অহাঙবা মেনশিনখি অমসুং অসুম তৌদুনা ঐখোয়না থাজবখক্তনা ইবুঙো মহাক্কা হকথেংনবা মরী অমা থম্বা ঙমগনি।
“অমসুং অশেঙবা অমত্তা ঙায়রবা ঈপুরোয় অমসুং ঈপুরোয়না থাবীরকখিবা যীশু খৃষ্টবু মশক খঙবা- অসিমক লোমনাইদবা পুন্সিদা হিংনবগী লম্বীদুনি- (যোহন 17:3)। সৈতাননা তৌবগুম, মী অয়াম্বনা ঈপুরোয়দা থাজবা থমই অদুবু অরান খুবম ফংনবা, ঐখোয়না ঈপুরোয়দা মায় ওনশিনগদবনি, হকথেংনবা মরী অমা শেমগনি, ঐখোয় ঐখোয়গী পাপশিংদগী মায় লৈথোক্তুনা ইবুঙো মহাক্কী মতুং ইনগনি। ঐখোয়গী লৈজরিবা অমদি তৌজরিবা খুদিংমক্কা লোয়ননা যীশুদা থাজবা থমগদবনি। “ঈপুরোয়দগী লাইনিং চেতপদু যীশু খৃষ্টবু থাজবগী মপান্না থাজবা পুম্নমক্তা ওইবিরি। মরমদি করিসু তোঙানবা লৈতে”(রোমীয় 3:22)। বাইবেলনা তম্বী মদুদি খৃষ্টদা নত্তনা অরান খুবম ফংনবা অতৈ লম্বী অমত্তা লৈতে। যোহন 14:6 তা যীশুনা হায়, “লম্বী অদুসু, অচুম্বা অদুসু, হিংবা অদুসু ঐহাকনি। ঐহাক য়াওদনা, তাইবং মীওইবা কনানা ঈপাগী নাক্তা লাকপা তৌরোই।’’
যীশু অরান খুবম ফংনবগী অমত্তা ঙায়রবা লম্বী অদুমক্নি মরমদি মহাক ঐখোয়না তৌরুবা পাপকী মমল পীবা ঙম্বা অমত্তা ঙায়রবা মীশক অদুনি (রোমীয় 6:23)। অতৈ লাইনিং অমত্তনা পাপকী মরেপ নত্রগা অমাঙবা অমদি মসিদগী ফংলকপা মহৈশিং তম্বীদে। যীশু খৃষ্ট খক্তনা পীবা ঙম্বা পাপকী মপাল নাইদবা মমল অতৈ লাইনিং অমত্তনা পীদে। অতৈ “লাইনিং হৌদোকখিবা” অমত্তনা ঈপুরোয়বু মী ওইহনখিদে (যোহন 1:1,14)- মপাল নাইদবা লন্দোল অমা পীবা ঙম্বা অমত্তা ঙায়রবা লম্বীনি। যীশু ঐখোয়গী লন্দোল পীবা ঙম্নবা ঈপুরোয় ওইবা তাখি। যীশু শিবা ঙম্নবা তাইবং মী ওইবা তাখি। অরান খুবম হায়বসি যীশু খৃষ্টদা থাজবা থমলবা খক্তদা ফংগনি! “অতৈ কনাগীদসু অরান খুবম লৈতে, মরমদি মদুগী মপান্না ঐখোয়বু কনবীগদবা মীশিংগী মরক্তা পীরবা অতৈ মিং অমত্তা অতিয়াগী মখাদা লৈতে (পাখোনচতপশিং থবক ৪:১২)।
অইবা অসি পাবদগী নহাক খৃষ্টগী দমক ৱারেপ লৌরব্রা? করিগুম্বা ৱারেপ লৌবা লৈরবদি, মখাগী ‘‘ঐহাক ঙসি খৃষ্টবু লৌশিঞ্জরে’’ হায়বা অসিদা নম্বিয়ু।
English
লাইরৈপাক য়ৌনবা অমত্ত ঙায়রবা লম্বেল যীশুরা?


text:
17th August 2018 |
থৌদাং পাউমীদগী
ইম্ফাল অাগষ্ট ১০: লমদম অসিদা য়েলহৌমী খন্দোকপগী কট ওফ বেজ ইয়র ১৯৫১ ওইরিবা অসি হোংদোকপগী ন্বাফম লৈতে৷ হৌখিবা জুলাই ২৩ দা পাঙথোকখিবা মণিপুর ষ্টেট এসেমব্লিনা য়েৎনবা লৈতনা পাস তৌখ্রবা দি মণিপুর পিপলস বিল ২০১৮ কী মখাদা কট ওফ বেজ ইয়র অসি ১৯৫১ দা লেপখ্রবনি ৷ মসিগা লোয়ননা মমাংগী কংগ্রেস সরকারগী মতম ২০১৫ তা য়ানখিবা মণিপুর ষ্টেট পোপুলেসন কম্মিসন অথুবদা লিংখৎকদবনি ৷ হিরম অসিগা মরী লৈননা লাক্কদৌরিবা থাংজ নুমিৎ অসিদা কম্মিতিগী মায়কৈদগী সরকারদা অল্টিমেটম অমা সবমিট তৌরগনি হায়না ঙসি জেসিঅাইএলপিএসকী ওফিসতা পাঙথোকখিবা পাউগী মীফম অমদা কম্মিতিগী কনভেনর য়ুনাম দিলিপকুামরনা ফোঙদোকখ্রে৷
মহাক্না মখা তানা হায়খিবদা, বিল অসিদা য়াওরিবা য়েলহৌমী খন্দোকপগী কট ওফ বেজ ইয়র ১৯৫১ অসি লমদম অসিদা চহী লিশিং কয়াদগী নুংশি-চান্ননা খুন্দামিন্নরক্লিবা চীংমী-তম্মীগী ওইবা লুপ কয়াগী লুচিংবশিং, মরু ওইবা মীহুৎশিং কয়ারক হন্না খন্নরবা মতুংদা লেপখিবনি৷ লোয়ননা সরকারগী মায়কৈদগীসু মীয়ামগী ইহুল খঙনা মখোয়গী ওইবা থৌদাং লৌদুনা বিল অসি পাস তৌখিবনি৷ বিল অসি জুলাই ২০ দা টেবল তৌরগা মণিপুর হিলস এরিয়া কম্মিতিদা থাদরবা মতুং জুলাই ২৩ গী এসেমব্লি সেসনদা পুথোক্তুনা হাউসকী মেম্বরশিংনা অমত্তা ওইনা অয়াবা পীদুনা ভোইস ভোট তা পাস তৌখিবনি হায়বা ঐখোয় খুদিংমক্না খঙনরবা ন্বাফমনি৷
অদুমকপু লাইবক থিবদি বিল অসি পাস তৌরবা মতুং খরা লৈরগা ত্রাইবেল ইচিল-ইনাও খরানা মখোয়গী অনিংবা অপাম্বা খরা ফোঙদোকপা লৈখি৷ অদুবু মদু ঐখোয় মশেল পাউ ফাওবা ন্বাৎহৌবদগীনি৷ মদুনা থোইদোকপা অকায়বা পীবদি য়াওখিদে৷
এসেমব্লিনা মত অমত্তা ওইনা পাস তৌখ্রবা বিল অসিগী মায়োক্তা জিরিবাম দিষ্ট্রিক্টকী মনুংদা লৈবা মণিপুরী লোল ফাওবা ঙাংদবা বেঙ্গালি অমসুং হিন্দি লোল ঙাংবা মীওই খরানা অয়েৎপা পীরকখিবসি লাইবক থিবনি৷ মখোয়না মণিপুর পিপলস বিল ২০১৮ কী মখাদা নন-মণিপুর পিপলস খন্দোকপগী বেজ ইয়র ১৯৫১ ওইরিবসি ১৯৭১ ওইহনবীয়ু হায়বসি য়াবা ঙম্লোই৷ ১৯৮০ গী অঙনবা শরক্তগী লুপ খরনা মণিপুরদা অাই এল পি চৎনহল্লু হায়বগী খোল্লাও কয়া লাওদুনা লাকখ্রবনি৷ মসিগী মতুং তারকপদা জেসিঅাইএলপিএস শেমদুনা খোঙজং কয়া চঙশিন্দুনা লাকখিবনি৷
চহী ৩০৷ ৪০ রোম চুপ্না চঙশিল্লকখিবা খোঙজংগী মহৈ ওইনা মীতোপ খন্দোকপগী বেজ ইয়র অসি ১৯৫১ ওইফম থোকই হায়বসি মীয়ামগী অপাম্বা মতুং ইন্না লেপখিবনি৷ (মখা লা ৪ দা)


text:
April 03, 2011
হৌখিবা চহী ১০ অসিদা আসামগী মীশীং ৪৫,১৩,৭৭৪ হেনগত্খ্রে ।
Lakhipuronline April 03, 2011 0 Comments
লক্ষীপুর, এপ্রিল 3 - রেজিস্ট্রার জেনরেল অব ইন্দিয়ানা লাউথোকখিবা সেন্সস ২০১১ গী প্রোবিজনেল ফিগরগী মতুং ইন্না ঐখোয়গী রাজ্য আসামগী অপুনবা মীশীং অসি নুপা ১,৫৯,৫৪,৯২৭ অমসুং নুপী ১,৫২,১৪,৩৪৫ য়াওরগা পুন্না আসামগী মীশীং অসি ৩,১১,৬৯,২৭২ ওইরে। হৌখিবা চহী ১০ অসিদা রাজ্য অসিগী মীশীং ৪৫,১৩,৭৭৪ হেনগত্খ্রে । লৈবাক অসিগী ওইনা মীশীং হেনগৎপগী চাং ১৭.৬৪ ওইবদা রাজ্য অসিগী মীশীং হেনগৎপগী চাং অসি ১৬.৯৩ তমক ওইরি। আসাম রাজ্যগী অপুনবা মীশীং ৩,১১,৬৯,২৭২ গী মনুংদা চহী ৬ কী মখাদা লৈবা অঙাংগী মশিংনা ৪৫,১১,৩০৭ নি। ভারত পুম্বগী ওইনা য়েংনবদা মীশীং হেৎনগৎপগী চাং অসি আসাম রাজ্যনা হন্থনা লৈরি। লাইরিক ময়েক চত্পগী চাংনা চাদা ৭৩.১৮ ওইরি। নুপানা চাদা ৭৮.৮১ অদুগা নুপীনা ৬৭.২৭ ওইরি। মিজোরামগী সারচীপ জিলানা চাদা ৯৮.৭৬ গী চাংদা লৈদুনা লাইরিক ময়েক চৎপগী মশীং খ্বাইদগী হেল্লী অদুগা মধ্যপ্রদেশকী আলিরাজপুর জিলানা চাদা ৩৭.২২ দা লৈদুনা লাইরিক ময়েক চৎপদা খৱাইদগী হন্থবা চাংদা লৈরি। মী কুংনা তাবগী চাংনা আসাম রাজ্য অসিগী বর্গ কিলোমিটার অমমমদা মীওই ৩৯৭ খুন্দারি। হন্দক্কী মীশীং থীবসিগী মতুং ইন্না কাছার জিলাগী মীশীং ১৭,৩৬,৩১৯ ওইরি। অদুগা করিমগঞ্জকীনা ১২,১৭,০০২ অমসুং হাইলাকান্দিনা ৬,৫৯,২৬০ ওইরি। পনবা য়াই, কাছার জিলাদা হৌখিবা চহী ১০ অসিদা মীশীং ২,৯১,৩৯৮ হেনগত্খ্রে । (Source: Lakhipuronline)
Lakhipuronline Lakhipuronline v�o l�c April 03, 2011
Subscribe to: Post Comments (Atom)


text:
হিট ৱেব কন্দিসনশীংদা পাংথোক্কদবা হকশেলগী থৌওংশীং
তোপিক অসিনা হিট ৱেভ কন্দিসনশীংদা মেনেজ তৌনবা হকশেলগী থৌওংশীং পীরি।
তৌগদবশীং অমসুং তৌরোইদবশীং
হিট ৱেব কন্দিসনশীংনা ফিজিওলোজিকেল ষ্ট্রেন (physiological strain) থোকহনবা য়াই অমসুং মদুনা শিহনবা ফাউবা য়াই। হিট ৱেব লৈরিঙৈ মতমদা মদুগী ইম্পেক্ট (শাফু) অদু হন্থহন্নবা অমসুং হিট ষ্ট্রোক (heat stroke)না শাথীবা অনা-অয়েক নত্ত্রগা অশি-অনা থোকপা থীংনবগীদমক মখাদা পীরিবা থৌওংশীং অসি য়াম্না কান্নগনি।
তৌগদবশীং
- হিট ৱেব লাক্কদৌরিব্রা হায়বদু খংদোক্নবগীদমক রেডিও তাবীয়ু, TV য়েংবীয়ু, অমসুং লোকেল ৱেদর ফোরকাষ্ট য়েংনবগীদমক ন্যুজপেপর পাবীয়ু।
- ঈশীং মতিক চানা থকপীয়ু অমসুং ঈশীং খৌরাংদ্রবা ফাউবদা য়ারিবমখৈ তোয়না থকপীয়ু।
- অয়াংবা, অঙানবা মচু, অকোম্বা অমসুং চুপশিনবা ঙম্বা (porous) কত্তনগী ফি-রোল শেৎপীয়ু। নুংশাদা চৎপা মতমদা অনোক, ছাতিন/ তুপি, খোংউপ নত্ত্রগা চপ্পল শিজিন্নবীয়ু।
- কোয়বা চৎপা মতমদা, ঈশীং পুদুনা চৎপীয়ু।
- করিগুম্বা নহাক্না মপান্দা থবক তৌবা ওইরবদি, তুপি নত্ত্রগা ছাতিন অমা শিজিন্নবীয়ু অমসুং নহাক্কী নকোক, ঙকশম, মায় অমসুং খোংদা চোৎলি-চোৎলি তৌবা ফি অমা শিজিন্নবীয়ু।
- ORS, নহাক্কী হকচাংবু রি-হায়দ্রেট তৌবদা মতেং পাংবা য়ুমদা শেম্বা মহি-মনাইশীং হায়বদি লসি, টোরানি (চেংহি), চম্প্রা মহি, বত্তরমিল্ক, অসিনচিংবা শিজিন্নৌ।
- হকচাং শোন্থবা, কোক ঙাউবা, কোক চিকপা, ওনিংবা, হুমাং পাখৎপা অমসুং শারৈ হৌবগুম্বা হিট ষ্ট্রোক, হিট রাশ (heat rash) নত্ত্রগা হিট ক্রাম্পশীং (heat cramps)গী খুদমশীং অসি মশক খংজিল্লু। করিগুম্বা নঙোন্দা ৱান্থগে তৌরকপা নত্ত্রগা হকচাং নুংঙাইরক্ত্রবদি খুদক্তা দোক্টর অমদা য়েংথোকহনগদবনি।
- শাশীংবু উরুমদা থম্বীয়ু অমসুং মখোয়দা থক্নবা ঈশীং মরাং কায়না পীবীয়ু।
- নহাক্কী য়ুম অদু ঈংহন্দুনা থম্বীয়ু, পর্দাশীং, সত্তরশীং নত্ত্রগা নুংশাগী পাখল (sunshade) শিজিন্নবীয়ু অমসুং নুমিদাংদা থোংনাউ হাংদোকপীয়ু।
- ফেনশীং, চোৎলি-চোৎলি তৌবা ফি-রোলশীং শীজিন্নবীয়ু অমসুং অঈংবা ঈশীংদা তোয়না ঈরুজবীয়ু।
- থবক মফম (work place) মনাক্তা অঈংবা থক্নবা ঈশীং ফংহনবীয়ু।
- নুংশা মঙালনা হকচাংদা হকথেংননা য়ৈহন্দনবা থবক শুরিবা মীওইশীংদা চেক্সিন-ৱা পীবীয়ু।
- অকনবা থবকশীংদি নোংমগী ঈংথরকপা মতমশীংদা ওইনা পাংথোকপীয়ু।
- মপান্দা শুবা থবকশীংগী ওইনদি মরক্তা পোত্থাবগী মতম অমসুং তোয়বগী চাং অসি হেনগৎপীগদবনি।
- মীরোনবী শীন্মীশীং অমসুং মেদিকেল কন্দিসন অমা লৈবা মীওইশীংদদি হেন্না কুপ্না য়েংশিনবীগদবনি।
তৌরোইদবশীং
- পার্ক তৌরগা থম্বা গারি মনুংদা অঙাংশীং নত্ত্রগা য়ুমশাশীং থম্বীরমগনু।
- নুংশাদা, মরুওইনা নুমিৎয়ুংবা পুং 12.00 অমসুং নুংথিলগী পুং 3.00 ফাউবগী মরক্তা চত্থোকপীরোইদবনি।
- মকশিনবা মচু, অরুম্বা নত্ত্রগা লাকশীনবা ফি-রোলশীং শেৎপীরোইদবনি।
- মপানগী টেম্পেরেচর ৱাংলিঙৈদা অকনবা থবক্তি শুরোইদবনি। পুং 12.00 অমসুং নুংথিলগী পুং 3.00 ফাউবগী মরক্তা য়ারিবমখৈ মপান্দা থবক শুবীরোইদবনি।
- থবক চিনবা মতমদা (peak hours) থোং-থাকপা তৌবীরোইদবনি। থোং-থাকপগী মফম অদুদা নুংশিৎ মরাং কায়না চংনবগীদমক থোং অমসুং থোংনাউশীং হাংদোকপীয়ু।
- হকচাংবু দিহায়দ্রেট তৌগদবা য়ু, চা, কোফি অমসুং কার্বোনেট য়াউবা সোফট দ্রিঙ্কশীং শিজিন্নবীগনু।
- প্রোটিন য়াম্না য়াউবা চিঞ্জাক চাবীরোইদবনি অমসুং চজিক (stale food) চাবীগনু।
তোঙান-তোঙানবা হিট দিসওর্দরশীংগী লাইওংশীং অমসুং ফার্ষ্ট এইদ
সোর্স : NDMA গাইদলাইনস ফোর প্রিপারেসন ওফ এক্সন প্লান – প্রিভেন্সন এন্ড মেনেজমেন্ট ওফ হিট-ৱেব